pythainlp/thai-wiki-dataset-v4 huggingface dataset:
สถาปัตยกรรมจอร์เจียน

สถาปัตยกรรมจอร์เจียน  เป็นลักษณะสถาปัตยกรรมที่รุ่งเรืองระหว่าง ค.ศ. 1720 จนถึง ค.ศ. 1840 ซึ่งตรงกันกับรัชสมัยพระเจ้าจอร์จสี่พระองค์ในราชวงศ์แฮโนเวอร์ที่ครองราชย์ในสหราชอาณาจักร ได้แก่ พระเจ้าจอร์จที่ 1 พระเจ้าจอร์จที่ 2 พระเจ้าจอร์จที่ 3 และพระเจ้าจอร์จที่ 4 ผู้ทรงครองราชย์ระหว่างเดือนสิงหาคม ค.ศ. 1714 มาจนกระทั่งถึงเดือนมิถุนายน ค.ศ. 1830 
ประวัติ.
สถาปัตยกรรมจอร์เจียเป็นลักษณะสถาปัตยกรรมที่ตามมาจากสถาปัตยกรรมบาโรกแบบอังกฤษของเซอร์คริสโตเฟอร์ เร็น, เซอร์จอห์น แวนบรูห์ และ นิโคลัส ฮอคสมัวร์ สถาปนิกคนสำคัญผู้สนับสนุนให้มีการเปลี่ยนแปลงจากบาโรกคือโคเลน แคมพ์เบลล์ผู้ประพันธ์หนังสือที่มีอิทธิพล “"Vitruvius Britannicus"” ; ริชาร์ด บอยล์ เอิร์ลแห่งคอร์คที่ 4 และลูกศิษย์เอกวิลเลียม เคนท์; ทอมัส อาร์เชอร์; และ จาโคโม เลโอนิผู้ใช้เวลาส่วนใหญ่ในอังกฤษ
ลักษณะของสถาปัตยกรรมจัดได้เป็นหลายประเภท แต่ลักษณะจอร์เจียหลักเป็นได้ทั้งสถาปัตยกรรมพาลเลเดียนและกอทิก และแบบจีน (Chinoiserie) ซึ่งเป็นลักษณะที่คู่กับโรโกโกของยุโรป ตั้งแต่กลางคริสต์ทศวรรษ 1760 การก่อสร้างสถาปัตยกรรมฟื้นฟูคลาสสิกก็เป็นที่นิยมกันอย่างแพร่หลาย โดยมีสถาปนิกผู้นำเช่นโรเบิร์ต อาดัม, เจมส์ กิบส์, เซอร์วิลเลียม เชมเบอร์ส, เจมส์ วัตต์, เฮนรี ฮอลแลนด์ และเซอร์จอห์น โซน สถาปัตยกรรมฟื้นฟูกรีกก็ได้รับการผสานเข้าไปในลักษณะของสถาปัตยกรรมแบบจอร์เจีย ซึ่งเป็นลักษณะของสถาปัตยกรรมที่มีความสมส่วนและความสมมาตร ความสูงของหน้าต่างก็ใช้การคำนวณจากอัตราส่วนง่ายๆ ระหว่างความสูงและความกว้างหรือกับรูปทรงของห้อง คำว่า "Regular" เป็นคำที่ใช้ที่เป็นัยยะถึงความสมมาตร และ ความสัมพันธ์อันใกล้ชิดกับกฎของสถาปัตยกรรมแบบคลาสสิก ถ้าขาดความสมมาตรจากการต่อเติมสถาปัตยกรรมแบบจอร์เจียกับสิ่งก่อสร้างเก่าก็จะถือว่าเป็นข้อบกพร่อง ความได้สัดส่วนที่เป็นระเบียบของด้านหน้าอาคารที่รายถนนเป็นวัตถุประสงค์ของการออกแบบเมืองของสถาปัตยกรรมแบบจอร์เจีย การออกแบบสถาปัตยกรรมแบบจอร์เจียมักจะวางตามแบบลักษณะสถาปัตยกรรมแบบคลาสสิก (Classical order) และการตกแต่งที่มาจากกรีกและโรมันโบราณ วัสดุที่ใช้ในการก่อสร้างมักจะเป็นอิฐหรือหิน สีที่ใช้ก็มักจะเป็นสีแดง, ส้ม หรือ ขาว แต่สถาปัตยกรรมแบบจอร์เจียสมัยใหม่ใช้สีมากกว่าสีที่กล่าว
องค์การส้วมโลก

องค์การส้วมโลก  เป็นองค์การไม่แสวงหาผลประโยชน์ที่ดำเนินการเพื่อปรับปรุงส้วมและสุขอนามัยทั่วโลก โดยองค์การส้วมโลกมุ่งเน้นไปที่ห้องส้วมมากกว่าด้านประปา องค์การก่อตั้งในปี 2001 กับประเทศสมาชิก 15 ประเทศ ที่ปัจจุบันมีองค์การ 151 องค์การใน 53 ประเทศ ที่ทำงานร่วมกำจัดสิ่งเลวร้ายและการสุขาภิบาลอย่างยั่งยืน ซึ่งองค์การยังเป็นผู้จัดการประชุมส้วมโลก
เคลแลน ลุตซ์

เคลแลน คริสโตเฟอร์ ลุตซ์  เกิดเมื่อวันที่ 15 มีนาคม ค.ศ. 1985 เป็นนักแสดงชาวอเมริกัน เป็นที่รู้จักในบทเอมเมตต์ คัลเลน ในภาพยนตร์ปี 2008 เรื่อง "แวมไพร์ ทไวไลท์" และภาคต่อ ก่อนหน้านั้นเขาเป็นนายแบบให้กับ Abercrombie & Fitch
ซัมมิตเอนเตอร์เทนเมนต์

ซัมมิตเอนเตอร์เทนเมนต์  เป็นสตูดิโออิสระสัญชาติอเมริกัน มีสำนักงานใหญ่อยู่ที่ยูนิเวอร์แซลซิตี รัฐแคลิฟอร์เนีย ซึ่งมีออฟฟิสอยู่ในลอนดอน มีผลงานที่ประสบความสำเร็จอย่างเช่นภาพยนตร์เรื่อง "แวมไพร์ ทไวไลท์" หนังความรักวัยรุ่นเกี่ยวกับแวมไพร์ซึ่งสร้างมาจากหนังสือขายดีของสเตเฟนี เมเยอร์ ในชื่อเรื่อง "ทไวไลท์" ในฤดูใบ้ไม้ผลิปี 2009 มีภาพยนตร์เรื่อง "รหัสวินาศโลก" เป็นภาพยนตร์เรื่องที่ 2 ของบริษัทที่เปิดตัวที่อันดับ 1 บนตารางบ็อกซ์ออฟฟิส ทำรายได้ 182,492,056 เหรียญสหรัฐทั่วโลก จากนั้นมีผลงานภาพยนตร์อย่าง "Next Day Air" ($10,027,047), "The Hurt Locker" ($15,218,783 ทั่วโลก) และยังมีภาพยนตร์แอนิเมชันเรื่อง "Astro Boy" มีหนังสยองขวัญวัยรุ่นเรื่อง "Sorority Row" ($14,826,298 ทั่วโลก) รวมถึงภาพยนตร์ภาคต่อใน "แวมไพร์ ทไวไลท์ 2 นิวมูน"
เดธแคบฟอร์คิวตี

เดธแคบฟอร์คิวตี  เป็นวงอินดี้ร็อกอเมริกัน ก่อตั้งวงในเบลลิงแฮม รัฐวอชิงตันในปี 1997 สมาชิกวงประกอบด้วย เบนจามิน กิบบาร์ด (ร้อง, กีตาร์), คริส วอลลา (กีตาร์ ภาคผลิต), นิก ฮาร์เมอร์ (เบส) และเจสัน แม็กเกอร์ (กลอง) กิบบาร์ดได้ชื่อวงมาจากชื่อเพลงที่เขียนโดยนีล อินเนสและวิเวียน สแตนแชล ที่แสดงโดยวงบอยโซด็อกดู-ดาห์แบนด์ ในภาพยนตร์ของวงเดอะบีตเทิลส์ในปี 1967 ที่ชื่อ "Magical Mystery Tour"
ผลงานอัลบั้มแรกของกิบบาร์ดที่ชื่อ "You Can Play These Songs with Chords" ออกเป็นเดโม่และทำให้พวกเขาได้สัญญากับค่ายเพลงบาร์ซักเรเคิดส์ และเป็นเวลาที่กิลลาร์ดตัดสินใจจะขยับขยายงานให้ครบวง และได้หาสมาชิกเข้าร่วม วงออกผลงานอัลบั้ม 6 สตูดิโออัลบั้ม 5 อีพี และ 1 เดโฒ่ ผลงานชุด "Narrow Stairs" ออกขายเมื่อวันที่ 12 พฤษภาคม ค.ศ. 2008 ในสหราชอาณาจักรและเมื่อ 13 พฤษภาคม 2008 ในสหรัฐอเมริกา
ปริศนา พรายแสง

พริสซิลลา จิวเมลลี หรือ ปริศนา พรายแสง (เกิดวันที่ 26 พฤษภาคม พ.ศ. 2522) หรือ ปุ๊กกี้ เป็นอดีตนักร้องหญิงลูกครึ่งไทย–ออสเตรเลีย เข้าสู่วงการ และเป็นที่รู้จักอย่างมากจากการเป็นนักร้อง ภายใต้สังกัดอาร์เอส โปรโมชั่น มีชื่อเสียงจากเพลง SHA-LA-LA-LA, แข็งใจ, ขอแค่มีเธอ, Z เลย เป็นต้น
ประวัติ.
ปริศนา พรายแสง (ชื่อเล่น ปุ๊กกี้) มีชื่อภาษาอังกฤษว่า พริสซิลลา จิวเมลลี่ เกิดวันที่ 26 พฤษภาคม พ.ศ. 2522 เป็นอดีตนักร้องลูกครึ่งไทย-ออสเตรเลีย โดยบิดามารดามีกิจการท่องเที่ยวระหว่างประเทศ มีผลงานเพลงกับค่ายอาร์เอส
เริ่มแรกปริศนาเซ็นสัญญาเป็นนักร้องในค่าย VIP ของเศรษฐา ศิระฉายา แต่เนื่องจากค่ายเพลงปิดตัวไปทำให้ไม่มีอัลบั้มเพลงออกมา หลังจากนั้นได้ส่งเดโมไปที่ค่ายเพลงอาร์เอส.โปรโมชั่น และผ่านการคัดเลือกให้เซ็นสัญญา โดยเริ่มผลงานแรกในวงการบันเทิงด้วยการแสดงมิวสิคซีรีส์ในอัลบั้มชุดแรกของศรราม เทพพิทักษ์ ในช่วงต้นปี พ.ศ. 2538 ซึ่งมิวสิคซีรีส์ดังกล่าวถูกนำมาตัดต่อเป็นมิวสิควิดีโอเพลง "อย่าใส่ใจ" หลังจากนั้นช่วงกลางปี พ.ศ. 2538 ได้ร้องเพลงประกอบละครเรื่องเงาราหูทางช่อง 3 ในเพลง "คงมีสักวัน" ซึ่งถือเป็นผลงานเพลงแรกในฐานะนักร้อง
ช่วงต้นปี พ.ศ. 2539 ปุ๊กกี้ได้มีผลงานเพลงอัลบั้มแรกในชื่ออัลบั้ม Pookie วางแผงเมื่อวันที่ 14 กุมภาพันธ์ พ.ศ. 2539 มีเพลงฮิตเช่น "แข็งใจ" "Z เลย" "ขอแค่มีเธอ" "เหตุผลข้อเดียว" "ช็อกโกแลต" และ "เป็นไปได้ไหม" โดยเพลง "ขอแค่มีเธอ" ยังได้ถูกนำไปประกอบละครเรื่องปีหนึ่งเพื่อนกันและวันอัศจรรย์ของผม อีกด้วย อัลบั้มชุดนี้ได้มีการเปลี่ยนปกฉลองความสำเร็จซึ่งมียอดขายมากกว่าหนึ่งล้านตลับ และยังเป็นอัลบั้มที่มียอดจำหน่ายสูงสุดติดอันดับท็อป 5 ของประเทศไทยในปีนั้น
ในช่วงปลายปีดังกล่าวได้ร้องเพลงประกอบภาพยนตร์ ล่องจุ๊น ขอหมอนใบนั้นที่เธอฝันยามหนุน ในเพลง "พรุ่งนี้" ซึ่งได้รับรางวัลเพลงประกอบภาพยนตร์ยอดเยี่ยมจากงานประกาศผลตุ๊กตาทองในปีนั้น
ต่อมาในปี 2540 ได้มีอัลบั้มพิเศษออกมา โดยเป็นการนำเพลงเก่า ทั้งเพลงไทยและเพลงสากลมาร้องใหม่ ในอัลบั้ม Wowderful! มีเพลงฮิตเช่น SHA-LA-LA-LA-LA "ใกล้" (เพลงใหม่เพลงเดียวในอัลบั้ม) "ไม่เคยรักกันเลยใช่ไหม" (เพลงเก่าของหนุ่ม ศรราม เทพพิทักษ์) และ "HOW CAN LOVE HURT SO MUCH" และอัลบั้มนี้ก็มียอดขายมากกว่าล้านตลับเช่นกัน
ชีวิตส่วนตัว.
ปริศนาจบการศึกษาระดับปริญญาตรี TAFE College Sydney Australia ด้านครอบครัว สมรสครั้งแรกกับสุรพันธุ์ จำลองกุล (ต๋อง) อดีตนักร้องวงทู ที่ตกเป็นข่าวฮือฮาในเรื่องที่อายุยังน้อยและกำลังมีชื่อเสียงในวงการเพลง อีกทั้งยังเป็นการไม่เห็นด้วยของมารดา มีลูกด้วยกัน 2 คน โดยคนโตเป็นลูกสาว อีกคนเป็นลูกชาย แต่ต่อมาทั้งสองระหองระแหงจนถึงขั้นหย่าร้างกันเมื่อกลางปี 2547
และได้สมรสครั้งที่ 2 กับปาณสาร จันทร์หอม ได้ไปตั้งรกรากที่ประเทศออสเตรเลีย แต่แต่งงานได้ปีกว่าก็หย่าขาดกับสามี และย้ายกลับมาประเทศไทย ทำธุรกิจ จนกระทั่งมีลูกกับกับสามีนักธุรกิจส่งออกเสื้อผ้าสำเร็จรูปอีก 1 คน
คดีความ.
เมื่อวันที่ 17 มิถุนายน 2562 เวลา 22.30 ป.ป.ส. รวบตัวปริศนาและชลวิทย์ คีตะตระกูล ชายที่เธอคบหา ในหมู่บ้านย่านรามอินทรา พบยาเค 5.2 กิโลกรัม วันที่ 4 พฤศจิกายน 2563  ศาลอาญา ถนนรัชดาภิเษก มีคำพิพากษาจำคุกปริศนา และนายชลวิทย์ คีตะตระกูล สามี  ในคดียาเสพติดและฟอกเงิน คนละ 38 ปี 9 เดือน ปรับคนละ  1,800,000 บาท
ฟรอมมีทูยู

"ฟรอมมีทูยู"  เป็นเพลงที่เขียนโดยจอห์น เลนนอนและพอล แม็กคาร์ตนีย์ ออกเป็นซิงเกิลโดยวงเดอะบีตเทิลส์ในปี ค.ศ. 1963 เป็นซิงเกิลอันดับ 1 ในสหราชอาณาจักร แต่ไม่ประสบความสำเร็จในสหรัฐอเมริกาเมื่อครั้งที่ออกในช่วงแรก และถือเป็นเพลงท้าย ๆ ที่มีเครดิตเขียนว่า "แม็กคาร์ตนีย์-เลนนอน" ที่ต่อมาเริ่มใช้เครดิตเป็น "เลนนอน-แม็กคาร์ตนีย์"
บ็อบบี้ บราวน์

โรเบิร์ต แบริสฟอร์ต "บ็อบบี้" บราวน์  เกิดเมื่อวันที่ 5 กุมภาพันธ์ ค.ศ. 1969 เป็นนักร้อง นักแต่งเพลงแนวอาร์แอนด์บี ชาวอเมริกัน ประสบความสำเร็จในฐานะวงป็อปที่ชื่อ นิวเอดิชัน ซึ่งเปิดตัวในปี 1978 บราวน์ออกผลงานในฐานะศิลปินเดี่ยวในปี 1987 มีเพลงฮิตติดท็อป 10 บิลบอร์ดหลายเพลง และยังเคยได้รับรางวัลแกรมมี่ เขาเป็นผู้บุกเบิกเพลงแนวนิวแจ็กสวิง ดนตรีผสมผสานระหว่างฮิปฮอปและอาร์แอนด์บี ผลงานอัลบั้มชุดที่ 2 "Don't Be Cruel" มีเพลงดังอย่างเช่น "My Prerogative" บราวน์เคยแต่งงานกับนักร้องสาววิตนีย์ ฮูสตัน เขายังแสดงในรายการเรียลลิตี้ที่ชื่อ "Being Bobby Brown"
แพตตี ลาเบลล์

แพตตี ลาเบลล์  เกิดเมื่อวันที่ 24 พฤษภาคม ค.ศ. 1944 เป็นนักร้องแนวโซล นักแต่งเพลงและนักแสดง ชาวอเมริกัน เธอเป็นผู้นำ 2 วงคือวงแพตตี ลาเบลล์แอนด์เดอะบลูเบลส์ ที่ได้รับความนิยมบางส่วนในชาร์ตเพลงป็อปในคริสต์ทศวรรา 1960 และวงลาเบลล์ ที่ประสบความนิยมในกระแสหลักในปี 1974 กับเพลงฮิต "Lady Marmalade" เธอยังประสบความสำเร็จในฐานะศิลปินเดี่ยวมีซิงเกิลอันดับ 1 ในสหรัฐอเมริกาในปี 1986 กับเพลง "On My Own" ที่ร่วมร้องกับไมเคิล แม็กโดนัลด์ และเพลงของเธอยังได้ประกอบภาพยนตร์ เจมส์ บอนด์ 007 รหัสสังหาร คือเพลง If You Asked Me To และเพลง If Only You Knew ติดชาร์ต US Billboard Hot R&B Singles อันดับ 1 ปี 1984 (2527)
แกลดีส์ ไนต์

แกลดีส์ มาเรีย ไนต์  เกิดเมื่อวันที่ 28 พฤษภาคม ค.ศ. 1944 หรือมีฉายาว่า จักรพรรดินีแห่งโซล (Empress of Soul) เป็นนักร้อง-นักแต่งเพลง แนวอาร์แอนด์บี-โซล ชาวอเมริกัน เป็นนักแสดง นักธุรกิจ นักมนุษยธรรม นักเขียน เธอมีผลงานเพลงดังในช่วงระหว่างคริสต์ทศวรรษ 1960-70 กับค่ายเพลงโมทาวน์และบุดดาห์เรเคิดส์ กับวงของเธอที่ชื่อ แกลดีส์ไนต์แอนด์เดอะปิปส์ ที่มีสมาชิกเป็นพี่ชายของเธอ เมอรอลด์ "บับบา" ไนต์ และลูกพี่ลูกน้อง เอดเวิร์ด แพตเทนและวิลเลียม เกสต์ และเธอยังได้ขับร้องเพลงประกอบภาพยนตร์ เจมส์ บอนด์007 รหัสสังหาร เพลง Licence to Kill
อีริก คาร์เมน

อีริก คาร์เมน (11 สิงหาคม ค.ศ. 1949 - มีนาคม ค.ศ. 2024) เป็นนักร้อง นักแต่งเพลง นักกีตาร์ มือคีย์บอร์ด เขามีเพลงโด่งดังหลายเพลงในคริสต์ทศวรรษ 1970 และ 1980 แรกทีเป็นสมาชิกวงแรสปืเบอร์รีส์ (มีซิงเกิลระดับแผ่นเสียงทองคำอย่าง "Go All The Way") และจากนั้นในฐานะศิลปินเดี่ยวอย่างเพลง "All By Myself" "Hungry Eyes" และ "Make Me Lose Control"
ประวัติ.
อีริก คาร์เมน เกิดเมื่อวันที่ 11 สิงหาคม ค.ศ. 1949 ที่คลีฟแลนด์ รัฐโอไฮโอ ประเทศสหรัฐอเมริกา เป็นบุตรของเอลเมอร์ คาร์เมน และรูธ คาร์เมน
ชีวิตส่วนตัว อิรีก คาร์เมน มีคู่สมรส 3 คน คือมาร์ซี ฮิล , ซูซาน คาร์เมน โดยเขามีบุตรกับซูซานด้วยกัน 2 คน คือ เคธรีน คาร์เมน และเคลย์ตัน คาร์เมน และได้สมรสกับเอมี่ เมอร์ฟี่
อีริก คาร์เมน เสียชีวิตในเดือนมีนาคม ค.ศ. 2024 สิริอายุ 74 ปี
ดาส โบท

ดาส บูท (ฉายในประเทศไทยในปี พ.ศ. 2525 ใช้ชื่อว่า อู 96 นรกใต้สมุทร) เป็นภาพยนตร์ภาษาเยอรมันที่ออกฉายในปี พ.ศ. 2524 กำกับโดยวูล์ฟกัง ปีเตอร์เซน สร้างจากนวนิยายในชื่อเดียวกับภาพยนตร์ ที่ตีพิมพ์ในปี พ.ศ. 2520 เขียนโดยโลทาร์-กุนเทอร์ บุชไฮม์ นักข่าวสงครามที่มีหน้าที่สังเกตการณ์ ถ่ายภาพและเขียนสารคดีสำหรับใช้ในการโฆษณาชวนเชื่อ บนเรือดำน้ำอู 96 ของเยอรมนี ในยุทธบริเวณมหาสมุทรแอตแลนติก ระหว่างสงครามโลกครั้งที่สอง 
ภาพยนตร์กล่าวถึงภารกิจของเรืออู 96 ที่ปฏิบัติการทำลายขบวนเรือสินค้าของอังกฤษแถบทะเลเมดิเตอเรเนียนและมหาสมุทรแอตแลนติก ก่อนจะถูกกองเรือของอังกฤษโจมตีจนเสียหายอย่างหนักระหว่างเล็ดลอดผ่านช่องแคบยิบรอลตา เพื่อไปเทียบท่าเพื่อเติมน้ำมันและเสบียงอาหารที่ลา โรเชล ประเทศฝรั่งเศส และถูกเครื่องบินทิ้งระเบิดฝ่ายสัมพันธมิตรจมลงขณะจอดอยู่ที่ท่าเรือ ในวันคริสต์มาส พ.ศ. 2484 
ปีเตอร์เซนนำเสนอภาพยนตร์ผ่านมุมมองของโลทาร์-กุนเทอร์ บุชไฮม์ (รับบทโดย เฮอร์เบิร์ต โกรนเมเยอร์) โดยเน้นถึงความเป็นอยู่ของลูกเรือขณะใช้ชีวิตอยู่ในเรือดำน้ำ รวมไปถึงความเครียด ความอึดอัด ความหวาดกลัวขณะทำการรบใต้น้ำ ภาพยนตร์ใช้เวลาถ่ายทำนานถึงสองปี ใช้กล้องมือถือติดตามถ่ายทำนักแสดงที่ใช้ชีวิตอยู่ในฉากเป็นเวลานานหลายเดือน โดยไม่มีโอกาสได้ออกมาอยู่กลางแจ้ง หนวดเครา สีผิวที่ซีดเซียวเนื่องจากไม่ถูกแสงแดด รวมถึงอาการอิดโรยของนักแสดงในภาพยนตร์ก็เป็นไปตามธรรมชาติ ไม่ได้ใช้การแต่งหน้าแต่อย่างใด
ภาพยนตร์สร้างด้วยงบประมาณสูงถึง 35 ล้านมาร์กเยอรมัน เนื่องจากผู้กำกับต้องการให้มีความสมจริงในทุกด้าน นับเป็นภาพยนตร์ที่ใช้ทุนสร้างสูงสุดเป็นอันดับสองของเยอรมนี รองจาก "เมโทรโพลิส" ภาพยนตร์ของฟริตซ์ แลงที่ออกฉายในปี พ.ศ. 2470 ในการถ่ายทำภาพยนตร์ ปีเตอร์เซนได้รับคำปรึกษาจากไฮน์ริช เลห์มาน-วิลเลนบร็อก อดีตกัปตันเรืออู 96 ลำเดียวกับที่กล่าวถึงในภาพยนตร์ และฮานส์-โจอาคิม ครุก อดีตต้นเรือ อู 219
ภาพยนตร์ได้รับเสนอชื่อเข้าชิง 6 รางวัลออสการ์ ในสาขาบทภาพยนตร์ดัดแปลง ผู้กำกับภาพยนตร์ยอดเยี่ยม การถ่ายภาพ การตัดต่อ การตัดต่อเสียง และเทคนิคพิเศษด้านเสียง ภาพยนตร์ได้รับการยอมรับว่าเป็นภาพยนตร์เกี่ยวกับเรือดำน้ำที่ดีที่สุด
วงศ์ปลาบู่ทราย

วงศ์ปลาบู่ทราย  เป็นวงศ์ปลากระดูกแข็งจำพวกหนึ่งในอันดับปลากะพง (Perciformes) ที่พบได้ในทั้งน้ำจืด, น้ำกร่อย และทะเล ใช้ชื่อวงศ์ว่า Eleotridae (/เอ็ล-อี-โอ-ทริ-ดี้/)
ปลาในวงศ์นี้มีรูปร่างทั่วไปคล้ายปลาในวงศ์ปลาบู่ (Gobiidae) คือ มีลำตัวยาวทรงกระบอก ส่วนหัวและจะงอยปากมน มีเส้นข้างลำตัวและแถวของเส้นประสาทอยู่บนหัวหลายแถว ครีบหลังแยกออกเป็น 2 ตอนชัดเจน ครีบหางมนกลม ครีบก้นยาว ครีบอกใหญ่ ซึ่งที่แตกต่างจากปลาในวงศ์ปลาบู่ก็คือ ครีบท้องใหญ่จะแยกจากกัน ซึ่งในวงศ์ปลาบู่จะเชื่อมติดกันเป็นรูปถ้วย 
แยกออกได้ทั้งหมด 35 สกุล 150 ชนิด พบกระจายอยู่ในเขตอบอุ่นทั่วโลก โดยพบทั้งตอนใต้ของสหรัฐอเมริกาและเม็กซิโกจนถึงอเมริกาใต้ ในเอเชียตะวันออกเฉียงใต้จนถึงนิวซีแลนด์ โดยชนิดที่ใหญ่ที่สุด คือ ปลาบู่ทราย ("Oxyeleotris marmorata") ซึ่งสามารถยาวได้ถึง 60-70 เซนติเมตร และเป็นปลาเศรษฐกิจที่สำคัญชนิดหนึ่งของไทย และ ปลาบู่สียักษ์ ("O. selheimi") พบในออสเตรเลียทางตอนเหนือ ที่ยาวถึง 50.5 เซนติเมตร
เบิร์ต แลนแคสเตอร์

เบอร์ตัน สตีเฟน "เบิร์ต" แลนแคสเตอร์  (2 พฤศจิกายน ค.ศ. 1913 - 20 ตุลาคม ค.ศ. 1994) เป็นนักแสดงภาพยนตร์ชาวอเมริกัน ที่มีรูปร่างหุ่นนักกีฬา รอยยิ้มอันโดดเด่น (ที่เขาเรียกว่า ยิ้มยิงฟัน) และต่อมาเขาหันมาเล่นบทบาทคนร้ายที่ขัดต่อภาพพจน์ที่ผ่านมา โดยเฉพาะอย่างยิ่ง "Mr Muscles and Teeth" ต่อมาเขาละทิ้งจากภาพลักษณ์อเมริกัน และค่อย ๆ ได้รับการนับถือในฐานะหนึ่งในนักแสดงที่ยอดเยี่ยมที่สุดในรุ่นของเขา
แลนแคสเตอร์ได้รับการเสนอชื่อเข้าชิงรางวัลออสการ์ 4 ครั้ง ได้รับรางวัล 1 ครั้งจากผลงานเรื่อง "Elmer Gantry" ในปี 1960 เขายังได้รับรางวัลลูกโลกทองคำและรางวัลบาฟต้าจากการแสดงในเรื่อง "The Birdman of Alcatraz" (1962) และ "Atlantic City" (1980)
 <ns>10</ns>
 <id>609892</id>
 <revision>
 <id>12175644</id>
 <parentid>11491594</parentid>
 <timestamp>2025-03-03T04:24:47Z</timestamp>
 <contributor>
 <username>ยุทธนาสาระขันธ์</username>
 <id>292898</id>
 </contributor>
 <origin>12175644</origin>
 <model>wikitext</model>
 <format>text/x-wiki</format>
เอ็ด แฮร์ริส

เอ็ดเวิร์ด อัลเลน "เอ็ด" แฮร์ริส  เกิดเมื่อวันที่ 28 พฤศจิกายน ค.ศ. 1950 เป็นนักแสดงชาวอเมริกัน นักเขียนและผู้กำกับ เป็นที่รู้จักในการแสดงเรื่อง "Appaloosa", "Creepshow", "The Rock", "The Right Stuff", "Enemy at the Gates", "The Abyss", "Glengarry Glen Ross", "Apollo 13", "Pollock", "A Beautiful Mind", "", "The Hours", "Milk Money" และ "The Truman Show" ในบรรดาหลายเรื่องที่เขาแสดง
พันธะไดซัลไฟด์

พันธะไดซัลไฟด์ (disulfide bond) เป็นพันธะโควาเลนต์ ได้จากการจับคู่ของหมู่ไทออล 2 หมู่ เกิดเป็นพันธะระหว่าง S-S คำนี้นิยมใช้ในทางชีวเคมี ในบางครั้งจะเรียก C-S-S-C ว่า พันธะเปอร์ซัลไฟด์ แบบเดียวกับพันธะเปอร์ออกไซด์ (R-O-O-R)
วิทยาลัยเทคโนโลยีหมู่บ้านครู ภาคเหนือ

โรงเรียนเทคโนโลยีหมู่บ้านครู ภาคเหนือ เป็นโรงเรียนอาชีวศึกษาเอกชน ก่อตั้งขึ้นเมื่อวันที่ 25 มกราคม พ.ศ. 2528 ตั้งอยู่เลขที่ 197 หมู่ 8 ตำบลบ้านธิ อำเภอบ้านธิ จังหวัดลำพูน มีเนื้อที่ประมาณ 291 ไร่ เดิมโรงเรียนแห่งนี้มีชื่อว่า "โรงเรียนระมิงค์เทคนิคลำพูน" เปิดสอนด้านเกษตรกรรมและช่างอุตสาหกรรม ต่อมาได้มีการเปลี่ยนแปลงเจ้าของกิจการ จึงได้เปลี่ยนชื่อมาเป็นโรงเรียนเทคโนโลยีหมู่บ้านครู ภาคเหนือ และเปลี่ยนชื่อเป็น วิทยาลัยเทคโนโลยีหมู่บ้านครู ภาคเหนือ
หลักสูตร.
โรงเรียนเทคโนโลยีหมู่บ้านครู ภาคเหนือ เปิดทำการสอนในระดับประกาศนียบัตรวิชาชีพ (ปวช.) และระดับประกาศนียบัตรวิชาชีพชั้นสูง (ปวส.) จำนวน 13 สาขาวิชา ได้แก่
ประกาศนียบัตรวิชาชีพ (ปวช.).
ประเภทวิชาอุตสาหกรรม เปิดสอน 4 สาขาวิชาได้แก่
ประเภทวิชาพาณิชยกรรม เปิดสอน 1 สาขาวิชา ได้แก่
ประเภทวิชาพาณิชอุตสหกรรม
ประกาศนียบัตรวิชาชีพชั้นสูง (ปวส.).
<templatestyles src="Col-begin/styles.css"/>
สรย
น้ำเต้าต้น

น้ำเต้าต้น (ชื่อวิทยาศาสตร์: "Crescentia cujete") เป็นพืชในวงศ์แคหางค่าง (Bignoniaceae) มีถิ่นกำเนิดในอเมริกากลาง
ลักษณะทางพฤกษศาสตร์.
น้ำเต้าต้นเป็นไม้พุ่มโปร่งขนาดกลาง ใบเดี่ยวเรียงเป็นกระจุกบนจุดตามกิ่ง ใบรูปหอกกลับ โคนใบสอบเรียว ปลายใบเป็นติ่งหนาม ขอบใบเรียบ ดอกเดียวสมบูรณ์เพศ ออกตลอดปี สมมาตรด้านข้าง ออกบนตุ่มตามกิ่งบริเวณที่ติดใบ กลีบเลี้ยงห้ากลีบ เชื่อมติดกัน จึงทำให้มองเห็นเป็นสองกลีบ โดยกลีบที่หนึ่ง ประกอบด้วยสองกลีบย่อย และกลีบที่สอง ประกอบด้วยสามกลีบย่อย กลีบดอกห้ากลีบ เชื่อมติดกันเป็นรูประฆัง ปลายกลีบแยกเป็นรูปปากเปิด ส่วนที่อยู่บนมีสองกลีบ สีเขียว เกสรเพศผู้มีสี่อัน เป็นแบบสองคู่ยาวไม่เท่ากัน ติดบนกลีบดอก อับเรณูติดกับก้านชูอับเรณูแบบถ่าง เกสรเพศเมียมีหนึ่งอัน ปลายแผ่แบน มีสี่คาร์เพล หนึ่งช่อง รังไข่เหนือวงกลีบ ผลกลม มีผิวเกลี้ยงและแข็ง ภายในจะมีเนื้อและเมล็ด แบน ๆ ออกดอกตลอดปี ขยายพันธุ์ด้วยการเพาะเมล็ด ตอนกิ่ง
ประโยชน์.
เปลือกนำมาต้มกับน้ำ ดื่มแก้ท้องเดินและใช้ล้างแผล ผลดิบนำมาทานเป็นยาระบายอ่อน ๆ แต่ไม่ควรทานมากเพราะจะทำให้ท้องเสีย เนื้อในผลทานเป็นยาขับปัสสาวะ แก้บิด ยาระบาย แก้ไข้ พอกแก้ปวดศีรษะ แต่เป็นพิษต่อสัตว์เลี้ยงลูกด้วยนมตัวเล็ก ๆ และนกต่าง ๆ ใบสดนำมาตำหรือบดให้ละเอียด นำมาพอกแก้ปวดศีรษะได้
สารเคมี.
ภายในเมล็ดของผลนั้นจะมีน้ำมัน ซึ่งคล้ายกับน้ำมันถั่วลิสงและน้ำมันมะกอก ส่วนในเนื้อผลนั้นมีกรดอยู่หลายชนิด เช่น กรดแทนนิก, กรดซิตริก, กรดทาร์ทาริก, คลอโรเจนิก, เครสเซนติก
อัลเฟรด มาร์แชล

อัลเฟรด มาร์แชล  เป็นนักเศรษฐศาสตร์ชาวอังกฤษผู้มีบทบาทสำคัญต่อแนวคิดเศรษฐศาสตร์แบบนีโอคลาสสิก มาร์แชลเป็นผู้ประพันธ์หนังสือ "หลักเศรษฐศาสตร์"  ซึ่งตีพิมพ์ครั้งแรกในปีค.ศ. 1890 ได้นำเสนอและรวบรวมแนวคิดพื้นฐานเศรษฐศาสตร์จุลภาคที่สำคัญอย่างแบบจำลองอุปสงค์และอุปทาน ความยืดหยุ่นอุปสงค์ ส่วนเกินผู้บริโภค และการผลิตในระยะสั้นและระยะยาว
มาร์แชลในฐานะอาจารย์ด้านเศรษฐศาสตร์ที่มหาวิทยาลัยเคมบริดจ์ มีบทบาทในการสร้างนักเศรษฐศาสตร์ชาวอังกฤษที่มีชื่อเสียงในยุคต่อมาอย่างอาร์เธอร์ พีกู และจอห์น เมย์นาร์ด เคนส์
แองเจิลแอร์ไลน์

แองเจิลแอร์ไลน์  เป็นสายการบินที่ดำเนินการโดยกลุ่มยูคอม ได้รับอนุญาตจากกรมการบินพาณิชย์ให้เป็นสายการบินแห่งชาติสายที่สอง เปิดบริการครั้งแรกในวันที่ 19 กันยายน พ.ศ. 2541 ในเส้นทางกรุงเทพมหานครถึงเชียงใหม่ ในช่วงแรกมีเครื่องบินประจำการอยู่สองลำ คือรุ่น โบอิง 737 - 500 ความจุ 106 ที่นั่ง ที่เช่ามาจากมาเลเซียแอร์ไลน์ และรุ่น ดอร์เนียร์ 328 ความจุ 30 ที่นั่งเช่ามาจากสายการบินพีบีแอร์ จากนั้นในเดือนมีนาคม พ.ศ. 2542 ได้เช่าเครื่องบินรุ่น โบอิง 737 - 400 เข้ามาเพิ่มเติมแต่ก็ประสบปัญหาขาดทุน แม้ว่าในช่วงเวลาก่อนปิดตัวลงจะมีการเช่าเครื่องบินรุ่น แอร์บัส เอ 300 - 600 จากสายการบินไชน่านอร์ทเวสแอร์ไลน์เข้ามาประจำการก็ตาม แต่ก็ไม่สามารถดำเนินกิจการต่อไปได้
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง

มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง (อักษรจีนตัวย่อ: 北京中医药大学; อักษรจีนตัวเต็ม: 北京中醫藥大學; พินอิน: Běijīng Zhōngyīyào Dàxué) หรือชื่อย่อในภาษาอังกฤษคือ BUCM เป็นสถาบันระดับอุดมศึกษาที่มุ่งเน้นผลิตแพทย์ผู้เชี่ยวชาญในสาขาการแพทย์แผนจีนโบราณ และบุคลากรทางด้านวิทยาศาสตร์สุขภาพ ซึ่งอยู่ภายใต้การควบคุมของกระทรวงศึกษาธิการ แห่งสาธารณรัฐประชาชนจีน มหาวิทยาลัยแห่งนี้ก่อตั้งขึ้นในปี 1956 ในนาม วิทยาลัยการแพทย์พื้นบ้านจีนแห่งนครปักกิ่ง ตามนโยบายในการปฏิรูประบบการศึกษาของกระทรวงศึกษาธิการ แห่งสาธารณรัฐประชาชนจีน คือให้มีการสถาปนาสถาบันการศึกษาในระดับอุดมศึกษาเพื่อการศึกษาค้นคว้าและวิจัยจำนวน 211 แห่งทั่วประเทศ โครงการเริ่มขึ้นในปี 1996 โดยใช้ชื่อโครงการว่า 211工程 และ วิทยาลัยการแพทย์พื้นบ้านจีนแห่งนครปักกิ่ง คือหนึ่งในสถาบันที่ถูกเลือกให้ร่วมโครงการนี้ ในปี 1993 วิทยาลัยการแพทย์พื้นบ้านจีนแห่งนครปักกิ่ง ถูกยกฐานะจาก วิทยาลัย เป็น มหาวิทยาลัย และใช้นามใหม่ว่า มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง จนมาถึงปี 2000 'วิทยาลัยเวชกรรมฝังเข็มและออโธปิดิกส์แห่งนครปักกิ่ง ได้รวมกิจการเข้ากับ มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง และยังคงใช้นามสถาบันว่า มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง มาจนถึงปัจจุบัน
มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง เป็นมหาวิทยาลัยที่เปิดการเรียนการสอนวิชาแพทยศาสตร์แผนจีนเต็มระบบที่มีชื่อเสียงในระดับแนวหน้า และเป็นหนึ่งในมหาวิทยาลัยที่เก่าแก่ที่สุดที่เปิดการเรียนการสอนทางด้านสาขาวิชาการแพทย์แผนจีน และเภสัชศาสตร์แผนจีน ในประเทศสาธารณรัฐประชาชนจีน ที่โดดเด่นด้วยคุณภาพของการเรียนการสอน การศึกษา ค้นคว้า วิจัย และมีผลงานวิจัยออกมาอย่างต่อเนื่อง ทำให้มหาวิทยาลัยแพทยศาสตร์และเภสัชศาสตร์แผนจีนแห่งนครปักกิ่ง ได้รับการยอมรับในวงการแพทย์ระดับสากลทั่วโลก ไม่ว่าจะเป็นการแลกเปลี่ยนข้อมูลทางการค้นคว้าวิจัย การแลกเปลี่ยนนักศึกษา อาจารย์ ตลอดจนการร่วมทำสนธิสัญญาความร่วมมือทางวิชาการกับมหาวิทยาลัยต่างชาติทั่วโลก
ลุ้นรักวิวาห์ฟ้าแลบ

ลุ้นรักวิวาห์ฟ้าแลบ  เป็นภาพยนตร์อเมริกันแนวโรแมนติกคอเมดี กำกับโดยแอน เฟลตเชอร์ บทภาพยนตร์เขียนโดยพีต ไชอาเรลลี และนำแสดงโดยซานดรา บูลล็อกและไรอัน เรย์โนลดส์ ภาพยนตร์ออกฉายเมื่อวันที่ 18 มิถุนายน ค.ศ. 2009 ในสหราชอาณาจักร และเมื่อวันที่ 19 มิถุนายน ในอเมริกาเหนือ โดยทัชสโตนพิกเจอส์
เรื่องย่อ.
มาร์กาเรต (แซนดรา บุลล็อก) บรรณาธิการสาวบ้าอำนาจกำลังจะถูกเนรเทศกลับประเทศแคนาดา เพราะใบอนุญาตการทำงานสำหรับคนต่างด้าวในอเมริกาของเธอกำลังจะหมดอายุลง มาร์กาเรตจึงต้องหาทางจัดการเรื่องนี้อย่างเร่งด่วน แล้วความซวยก็ตกมาถึงแพะรับบาปแอนดรูว์ (ไรอัน เรย์โนลด์ส) ผู้ช่วยหนุ่มหล่อหน้าใสที่เธอกดขี่มาตลอดทั้งปีที่ทำงานร่วมกันในบริษัท แอนดรูว์ถูกจับมัดมือมัดเท้าประกาศแต่งงานสายฟ้าแลบแบบไม่ทันตั้งตัว เขาตอบตกลงว่าจะช่วยแต่มีเงื่อนไข คือ มาร์กาเรตต้องผลักดันให้เขาได้รับตำแหน่งเป็นบรรณาธิการ อีกทั้งมาร์กาเรตยังต้องเดินทางไปอลาสกาเพื่อพบกับครอบครัวของแอนดรูว์ ซึ่งได้แก่ เกรซ (แมรี สตีนเบอร์เกน) โจ (เครก ที.เนลสัน) และคุณยายแอนนี (เบตตี ไวต์) ทำให้มาร์กาเรต ผู้ชื่นชอบการมีอำนาจอยู่ในมือ ต้องมาตกอยู่ในสถานการณ์กระอักกระอ่วนนับครั้งไม่ถ้วน การแต่งงานอันฉุกละหุกใกล้เข้ามา ขณะเดียวกับที่เจ้าหน้าที่ตรวจคนเข้าเมืองกำลังจะดำเนินการตามกฎหมายกับมาร์กาเรต ทั้งมาร์กาเรตและแอนดรูว์ยังคงดื้อดึงที่จะดำเนินการตามแผนต่อไป แม้จะทำไปด้วยความอึดอัดใจ และผลลัพธ์ที่กำลังจะตามมาอาจทำให้อะไรๆ ยุ่งยากมากขึ้นกว่าเดิม 
นักแสดง.
แซนดร้า บุลล็อค
ไรอัน เรย์โนลด์ส
แมรี สทีนเบอร์เกน
เคร็ก ที. เนลสัน
เบ็ตตี้ ไวท์
เชลบี ลีนน์

เชลบี ลีนน์  เกิดเมื่อวันที่ 22 ตุลาคม ค.ศ. 1968 ในควอนติโก รัฐเวอร์จิเนีย เป็นนักร้อง นักแต่งเพลง และนักแสดงชาวอเมริกัน เธอเคยได้รับรางวัลแกรมมี สาขาศิลปินหน้าใหม่ยอดเยี่ยม ในปี ค.ศ. 2001 (ทั้งๆ ที่เธออยู่ในวงการเพลงคันทรีมาแล้วกว่าสิบปี) ผลงานเพลงที่เป็นที่รู้จักของเธอ คือเพลง "Wall in your heart" ใช้เป็นเพลงประกอบภาพยนตร์ "Shallow Hal" นำแสดงโดยกวินเน็ธ พัลโทรว์ และแจ็ก แบล็ก
แคนต์เลตโก

"แคนต์เลตโก"  เป็นเพลงบัลลาดเขียนและโปรดิวซ์โดยมารายห์ แครีและวอลเตอร์ อฟานาเซียฟ ที่บันทึกเสียงในอัลบั้มชุดที่ 2 ของแครีที่ชื่อ "Emotions" (1991) เป็นซิงเกิลที่ 2 ของอัลบั้มที่ออกในปี ค.ศ. 1991 ในสหรัฐอเมริกา 
หลังจากที่แครีเกิดความขัดแย้งกับนักเขียนที่เคยร่วมงานมาก่อนคือ เบน มาร์กูลีส์ อันเนื่องจากความขัดแย้งด้านเงิน ค่ายเพลงของเธอจึงแนะนำให้เธอร่วมงานกับโปรดิวเซอร์คนอื่นที่ทำงานในอัลบั้มเปิดตัวอย่าง เรตต์ ลอว์เรนซ์, ริก เวก และนาราดา ไมเคิล วอลเดน โดยเธอเลือกที่ร่วมงานกับวอลเตอร์ อฟานาเซียฟที่เคยโปรดิวซ์ซิงเกิล "Love Takes Time" (1990) หลังจากออกซิงเกิล "Emotions", "Can't Let Go" ทั้ง 2 เพลงก็มีการประชาสัมพันธ์ที่รายการดิอาร์เซนิโอฮอลโชว์ ในเดือนกันยายนปี 1991 และรายการแซตเทอร์เดย์ไนต์ไลฟ์ ในเดือนพฤศจิกายน 1991
ทั้ง 2 ก่อนหน้านั้น ทั้ง 5 ซิงเกิลของเธอขึ้นอันดับ 1 บนบิลบอร์ดฮอต 100 แต่ "แคนต์เลตโก" หยุดอยู่ที่อันดับ 2 (พ่ายให้เพลง "All 4 Love" ของวงคัลเลอร์มีแบดด์) และติดชาร์ยาวนาน 17 สัปดาห์บนท็อป 40 เพลงนี้ติดอันดับที่ 23 ของชาร์ตประจำปี 1992 ของฮอต 100 มิวสิกวิดีโอเพลงนี้กำกับโดย จิม ซอนเซโร ถ่ายทำในรูปแบบขาว-ดำ 
รายชื่อเพลง.
Worldwide CD single
European CD maxi-single #1
European CD maxi-single #2
แกรี นูแมน

แกรี นูแมน  เกิดเมื่อวันที่ 8 มีนาคม ค.ศ. 1958 ที่ แฮมเมอร์สมิธ ในนครลอนดอน เป็นนักร้องชาวอังกฤษ เขาเป็นที่รู้จักกับซิงเกิล "Are 'Friends' Electric?" รวมกับวง Tubeway Army และ ประสบความสำเร็จกับซิงเกิล "Cars" ก็ทำให้เป็นเพลงซินธ์ป็อปนิยมไปทั้งอังกฤษและอเมริกา
ปลาบู่รำไพ

ปลาบู่รำไพ (ชื่อวิทยาศาสตร์: "Mugilogobius rambaiae") ปลาน้ำจืดและน้ำกร่อยขนาดเล็กชนิดหนึ่ง ในวงศ์ปลาบู่ (Gobiidae) มีลำตัวยาวทรงกระบอก หัวเล็ก ปากกว้างในตัวผู้ เกล็ดค่อนข้างใหญ่ ลำตัวมีสีคล้ำหรือสีน้ำตาล ขอบเกล็ดมีแต้มสีคล้ำหลังช่องเหงือกด้านบนมีดวงรีสีดำและขอบสีจาง ครีบหลังมีลายสีดำและขอบสีจาง ครีบหางมีลายเส้นสีคล้ำ
มีขนาดโตเต็มที่ประมาณ 3-6 เซนติเมตร มีพฤติกรรมชอบอยู่รวมกลุ่มกันเป็นฝูงใหญ่ใต้ท้องน้ำ พบกระจายพันธุ์อยู่ในอินเดีย, พม่า, ไทย, มาเลเซียจนถึงอินโดนีเซีย ในบริเวณปากแม่น้ำที่เป็นป่าจากหรือเป็นแหล่งน้ำกร่อย ในประเทศไทยพบได้ในพื้นที่ภาคกลางและภาคใต้ทั้งฝั่งตะวันตก ส่วนฝั่งตะวันออกพบเฉพาะจังหวัดสุราษฎร์ธานีและนครศรีธรรมราช
ปลาบู่รำไพ ถูกค้นพบครั้งแรกในคลองสายหนึ่งในพื้นที่กรุงเทพมหานคร และถูกอนุกรมวิธานโดย ดร.ฮิว แมคคอร์มิค สมิธ อธิบดีกรมประมงคนแรก และได้มีการตั้งชื่อเพื่อเป็นการถวายพระเกียรติแด่ สมเด็จพระนางเจ้ารำไพพรรณี พระอัครมเหสีในพระบาทสมเด็จพระปกเกล้าเจ้าอยู่หัว รัชกาลที่ 7 ณ สยามสมาคม ปัจจุบันเป็นปลาที่แนวโน้มใกล้สูญพันธุ์ และไม่ทราบสถานะที่แน่ชัดว่าจะยังมีอยู่หรือไม่สำหรับในพื้นที่ภาคกลางของประเทศไทย แต่สำหรับในภาคใต้ ยังพบได้อยู่ และพบมากที่จังหวัดกระบี่ โดยจะพบในพื้นที่ ๆ เป็นแอ่งน้ำในป่าหรือพรุ หรือลำน้ำขนาดเล็กที่มีแร่ธาตุจำพวกคอร์บอเนตสูง จึงมีสีของน้ำออกเป็นสีฟ้า ไม่พบในลำคลอง หรือแม่น้ำสายใหญ่ ปลาจะหลบซ่อนตัวอยู่ตามรากไม้หรือกองใบไม้ที่ทับถมกัน นิยมเลี้ยงเป็นปลาสวยงาม ซึ่งสามารถนำมาเลี้ยงได้เป็นอย่างดีในตู้ไม้น้ำน้ำจืด
อิริเทเทอร์

อิริเทเทอร์  เป็นไดโนเสาร์ในวงศ์สไปโนซอริดี(Spinosauridae) ซึ่งเป็นไดโนเสาร์เทอโรพอดที่มีลักษณะกรามเรียวยาว กะโหลกบาง และมีชื่อเสียงในด้านการปรับตัวให้สามารถอาศัยและหากินใกล้แหล่งน้ำเป็นหลัก อิริเทเทอร์มีเอกลักษณ์อยู่ตรงที่ส่วนกะโหลกทีค้นพบเกือบสมบูรณ์ ฟอสซิลของมันค้นพบที่บราซิล ในชั้นหินยุคครีเทเชียสตอนต้นเมื่อประมาณ 123-125 ล้านปี แรงบันดาลใจในการตั้งชื่อคือชนิดต้นแบบว่า "I. challengeri" ซึ่งตั้งตามศาสตราจารย์ชาลเลนเจอร์ ตัวละครใน "The Lost World" ของเซอร์อาเธอร์ โคแนน ดอยล์
อิริเทเทอร์มีความยาวประมาณ 6 ถึง 10 เมตร และหนักราว 4 ตัน ซึ่งแสดงถึงความหลากหลายของขนาดในกลุ่มสไปโนซอริด
จอห์น อิสรัมย์

จอห์น อิสรัมย์ นักแข่งรถจักรยานยนต์ผาดโผน อดีตแชมเปียนรถจักรยานยนต์โมโตครอสคนแรกของประเทศไทย ในปีแรกที่มีการจัดการแข่งขัน เมื่อ พ.ศ. 2520 และได้ร่วมแข่งขันจักรยานยนต์วิบากทั้งในประเทศและแถบเอเชีย
ประวัติ.
จอห์น อิสรัมย์ เกิดที่จังหวัดอุดรธานี เริ่มต้นเข้าสู่วงการแข่งรถผาดโผนตั้งแต่อายุ 17-18 ปี มีชื่อเสียงจากการได้ตำแหน่งแชมเปี้ยนรถจักรยานยนต์โมโตครอสคนแรกของประเทศไทย ช่วง พ.ศ. 2520 ในสังกัดซูซูกิ และ ย้ายเข้าร่วมทีม ยามาฮ่า ในปี 2521 
ได้แสดงภาพยนตร์ในปี พ.ศ. 2523 รับบทนำคู่กับอำภา ภูษิต ในเรื่อง "แข่งรัก แข่งรถ" กำกับโดยสมเดช สันติประชา หลังจากนั้นปฏิเสธบทพระเอก เช่น บทพระเอกหนังเรื่องดาวพระเสาร์จึงมี สรพงษ์ ชาตรีมาแสดงแทน ขอเล่นบทผู้ร้าย เนื่องจากแบ่งเวลาไปโชว์ผาดโผนการกุศลช่วยทุนการศึกษาเด็กยากจนทุกพื้นที่ทั่วไทย และยังช่วยงานในหลวง ร.9 และองค์ราชินี สอนขี่ยุทธวิถีรบให้ทหารเสือ ขณะกำลังมีชื่อเสียงเคยถ่ายภาพยนตร์โฆษณาน้ำมันเครื่องคาสตรอล แสดงผาดโผนขี่จักรยานลุยไฟออกรายการโทรทัศน์ ตามไปดู ทางช่อง 9 และออกผลงานเพลง ชื่อชุด “บิดสุดขีด” กับค่ายนิธิทัศน์ ได้รับพระราชทานดินหลวงที่ในหลวง ร.9 ปั้นจากพระหัตถ์ (มือ) พระองค์เองมากับผู้บัญชาการและเหล่าทัพ เพื่อเป็นเกียรติแก่ตระกูล อิสรัมย์ สืบต่อไป
“ไม่รับสตั๊นแมน ไม่ใช่นักพากษ์” จอห์น อิสรัมย์โชว์ผาดโผนเพื่อการกุศลเสี่ยงตายเพื่อให้เด็กยากจนมีโอกาสมีทุนการศึกษา ไม่หักค่าใช้จ่ายแม้แต่บาทเดียว และ เปิดร้านนำเข้า จำหน่ายรถจักรยานยนต์วิบาก และเปิดสอนขับขี่รถจักรยานยนต์ผาดโผน พร้อมกับรับงานแสดงตัวประกอบภาพยนตร์ เช่นเรื่อง "คนเลี้ยงช้าง ของหม่อมเจ้าชาตรีเฉลิม ยุคล และภาพยนต์ไทยหลายร้อยเรื่อง"
ผลงานหนึ่งที่เป็นที่ฮ่องกงร่วมกับเจิ้ง อี้เจี้ยน (นักแสดงนำของภาพยนตร์เรื่องฟงอวิ๋น) โดยประลองความเร็วมอเตอร์ไซค์ของตนที่เมืองพัทยาในภาพยนตร์เรื่อง "เร็วทะลุนรก" (烈火戰車２極速傳說; The Legend of Speed) ในปี พ.ศ. 2542 กำกับโดยแอนดริว เลา (ผู้กำกับ "สองคนสองคม")
ผลงานแสดงล่าสุดคือเรื่อง "บางระจัน 2" ของธนิตย์ จิตนุกูล รับบทเป็นเนเมียวสีหบดี แม่ทัพพม่า และได้รับคัดเลือกให้รับบท "คะหยิ่น" หัวหน้ากะเหรี่ยงในโครงการสร้างภาพยนตร์ "เพชรพระอุมา" ของหม่อมเจ้าชาตรีเฉลิม ยุคล
การเสียชีวิต.
จอห์น อิสรัมย์มีอาการโรคหัวใจกำเริบ หลังจากเดินทางกลับจากถ่ายทำฉากแอ็คชั่นในภาพยนตร์เรื่องบางระจัน 2 ที่จังหวัดสระบุรี เมื่อวันที่ 18 พฤศจิกายน พ.ศ. 2552 และเสียชีวิตเมื่อวันที่ 20 พฤศจิกายน พ.ศ. 2552 ขณะนำส่งโรงพยาบาลแปลงยาว ตำบลวังเย็น อำเภอแปลงยาว จังหวัดฉะเชิงเทรา เนื่องจากอาการกล้ามเนื้อหัวใจวายเฉียบพลัน ญาตินำศพไปประกอบพิธีทางศาสนา และฝังที่สุเหร่าหนองมะนาว ตำบลท่าบุญมี อำเภอเกาะจันทร์ จังหวัดชลบุรี
ไรโบนิวคลีโอโปรตีน

ไรโบนิวคลีโอโปรตีน  เป็นนิวคลีโอโปรตีนที่จับอยู่กับอาร์เอ็นเอ ตัวอย่างที่เห็นได้ชัดคือไรโบโซม เอนไซม์เทโลเมอเรส และ ไรโบนิวคลีโอโปรตีนขนาดเล็กในนิวเคลียส (snRNPs) ที่มีบทบาทสำคัญในการตัดแต่ง mRNA หลังทรานสคริปชัน และเป็นองค์ประกอบหลักของนิวคลีโอลัส 
ไรโบนิวคลีโอโปรตีนใน snRNPs มีส่วนที่จับกับ RNA ในโปรตีนที่จับกับ RNA ซึ่งส่วนนี้มีลำดับกรดอะมิโนที่มีหมู่อะโรมาติก กรดอะมิโนไลซีนช่วยให้อาร์เอ็นเอความคงตัวและเร่งปฏิกิริยาได้ดีขึ้น การจับกันระหว่างโปรตีนกับอาร์เอ็นเอยังขึ้นกับความคงตัวทางด้านไฟฟ้าระหว่างประจุบวกของไลซีนและประจุลบจากฟอสเฟตในสายอาร์เอ็นเอ 
RNPs มีบทบาทสำคัญในการจำลองตัวเองของดีเอ็นเอของ influenzavirus A RNA ของไวรัสถูกทรานสคริบชัน เป็น mRNAs โดย RNA polymerase ที่จับอยู่กับ RNP
รัฐบารินัส

บารินัส  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือบารินัส
รัฐบารินัสมีพื้นที่ครอบคลุม 35,200 ตร.กม. และในปี 2007 มีประชากร 756,600 คน
บารินัส  เป็นหนึ่งใน 23 รัฐที่ร่วมกับเขตเมืองหลวงและเขตสหพันธ์ขึ้นตรงต่อรัฐบาลกลางประกอบกันเป็นสาธารณรัฐโบลีวาร์แห่งเวเนซุเอลา เมืองหลวงของรัฐคือเมืองบารีนัสซึ่งมีชื่อเดียวกัน รัฐนี้ตั้งอยู่ทางตะวันตกเฉียงใต้ของประเทศและครอบคลุมพื้นที่ส่วนใหญ่ของที่ราบทางตะวันตกทางด้านซ้ายของแม่น้ำอาปูเร เช่นเดียวกับส่วนใหญ่ของเทือกเขาปิเอดมอนต์แอนดีนทางตะวันออกของเทือกเขาเมรีดา ในทางการเมืองและการบริหาร รัฐนี้เป็นส่วนหนึ่งของภูมิภาคแอนดีสและที่ราบลุ่ม โดยมีอาณาเขตติดต่อกับรัฐโคเฮเดส โปรตุเกซา และตรูฮีโยทางทิศเหนือ ติดต่อกับรัฐกวาริโกทางทิศตะวันออก ติดต่อกับรัฐอาปูเรทางทิศใต้ และติดต่อกับรัฐเมรีดาและทาชีราทางทิศตะวันตก ด้วยพื้นที่ 35,200 ตารางกิโลเมตร รัฐนี้เป็นรัฐที่มีขนาดใหญ่เป็นอันดับ 8 และมีประชากรประมาณ 916,125 คน จึงมีความหนาแน่นของประชากร 37.3 คนต่อตารางกิโลเมตร เป็นรัฐที่มีประชากรมากเป็นอันดับ 11 และมีความหนาแน่นของประชากรเป็นอันดับ 17 บารีนัสเป็นศูนย์กลางทางเศรษฐกิจที่สำคัญของที่ราบเวเนซุเอลา โดยมีอุตสาหกรรมปศุสัตว์และน้ำมันเป็นอุตสาหกรรมหลัก
ขนส่ง.
เครือข่ายถนนของรัฐเป็นช่องทางหลักในการสื่อสารทั้งภายในรัฐและกับส่วนอื่น ๆ ของประเทศ ถนนสายหลักมีความยาว 7,094.5 กิโลเมตร โดยมีเพียง 15% เท่านั้นที่ได้รับการลาดยาง ดังนั้นจึงแนะนำให้ใช้ยานพาหนะขับเคลื่อนสี่ล้อในการเดินทาง ถนนสายหลักหมายเลข 5 เป็นเส้นทางที่สำคัญที่สุดและเชื่อมต่อบารีนัสกับรัฐโปรตุเกซา ตาชีรา และอาปูเร
เมืองบารีนัสมีท่าอากาศยานลุยซา คาเซเรส เด อาริซเมนดิ ซึ่งตั้งอยู่บนถนนอกุสติน โคดาซซี 
นอกจากนี้ เมืองยังมีสถานีขนส่งผู้โดยสารอีกด้วย
เศรษฐกิจ.
ทรัพยากรแร่ธาตุ.
ศักยภาพทางด้านการทำเหมืองแร่แสดงให้เห็นได้จากแร่อโลหะ เช่น หินปูน ทราย ซิลิเกต ควอตซ์ ดินแดง เฟลด์สปาร์ กรวด ทรายซิลิเซีย และฟอสฟอไรต์ ในส่วนของทรัพยากรพลังงาน มีแหล่งสำรองไฮโดรคาร์บอนในพื้นที่ทางใต้ของซานซิลเวสเตร ซึ่ง PDVSA ทำการขุดเจาะแหล่งน้ำมันหลายแห่ง Repsol YPF ได้รับการมอบหมายให้ดำเนินการผลิตก๊าซธรรมชาติในบล็อกบาร์รันคัสในปี 2001 เพื่อผลิตก๊าซอิสระจำนวน 2 ล้านลูกบาศก์เมตรต่อวัน ก๊าซดังกล่าวถูกส่งไปยังโรงไฟฟ้าเทอร์โมบาร์รันคัส ในเขตเทศบาลโอบิสปอส ซึ่งมีความสามารถในการผลิตไฟฟ้าได้ 450 เมกะวัตต์
รัฐโกเฮเดส

โกเฮเดส  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือเมือง ซันการ์โลส มีพื้นที่ครอบคลุม 14,800 ตร.กม. มีประชากรในปี 2007 อยู่ 300,300 คน
การร้องเพลง

การร้องเพลง หรือ การขับร้อง คือการทำให้เกิดเสียงดนตรีจากเสียงและเสริมด้วยถ้อยคำทั้งระบบเสียงสูงต่ำและจังหวะ คนที่ขับร้องเพลงเรียกว่านักร้อง และนักร้องจะแสดงการขับร้องเพลง ซึ่งอาจจะร้องแบบอะแคปเปลา (ร้องโดยไม่ใช้ดนตรี) หรือมีนักดนตรี เครื่องดนตรีประกอบ ไม่ว่าจะเป็นเครื่องดนตรีตัวเดียวหรือเต็มวง การร้องนั้นส่วนใหญ่จะร้องร่วมการแสดงกับนักดนตรีกลุ่มอื่น ไม่ว่าจ่ะเป็นกลุ่มคอรัสที่ร้องในเสียงที่แตกต่างกัน หรือกลุ่มนักเล่นดนตรี อย่างเช่นวงร็อกเป็นต้น
การร้องเพลงนั้นอาจร้องแบบไม่เป็นทางการ ร้องเพื่อความบันเทิง อย่างเช่นร้องระหว่างการอาบน้ำ ร้องคาราโอเกะ หรือในบางกรณีร้องอย่างเป็นทางการ เช่นร้องในระหว่างพิธีทางศาสนา หรือนักร้องอาชีพร้องเพื่อแสดงบนเวทีหรือร้องในสตูดิโอ การร้องที่มีทักษะสูงหรือร้องในระดับอาชีพ มักจะต้องอาศัยความสามารถแต่กำเนิด การเรียนการสอน และการฝึกฝน นักร้องมืออาชีพจะสร้างหนทางสู่อาชีพด้วยการเป็นนักร้องในแนวเพลงต่าง ๆ อย่างเช่น นักร้องคลาสสิก นักร้องร็อก พวกเขาต้องฝึกทักษะการร้องในแนวเพลงนั้น ทั้งจากครูสอนร้องหรือโค้ชร้อง ในอาชีพของพวกเขา
เมกอิตแฮปเพน

"เมกอิตแฮปเพน"  เป็นเพลงที่เขียนและโปรดิวซ์โดยมารายห์ แครี ร่วมด้วยเดวิด โคลและโรเบิร์ต คลิวิลลีส แห่งวงซีแอนด์ซีมิวสิกแฟกทอรี เป็นเพลงจากผลงานอัลบั้มชุดที่ 2 ของแครีชุด "Emotions" (1991) เป็นเพลงผสมผสานระหว่างเพลงแดนซ์/กอสเปล เพลงนี้เป็นซิงเกิลที่ 3 จากอัลบั้มชุดนี้และเป็นซิงเกิลสุดท้ายของอัลบั้มในสหรัฐอเมริกา 
รายชื่อเพลง.
Worldwide CD single
European CD maxi-single
U.S. CD maxi-single
อังเกลีคา เคาฟ์มัน

อังเกลีคา เคาฟ์มัน (30 ตุลาคม ค.ศ. 1741 – 5 พฤศจิกายน ค.ศ. 1807) เป็นจิตรกรชาวสวิส-ออสเตรียของสมัยฟื้นฟูคลาสสิกในคริสต์ศตวรรษที่ 18 
อังเกลีคา เคาฟ์มัน เกิดในประเทศสวิตเซอร์แลนด์แต่ไปเติบโตขึ้นในประเทศออสเตรีย เป็นบุตรีของโยเซ็ฟ โยฮัน เคาฟ์มัน ผู้มีฐานะไม่ค่อยดีนักแต่เป็นช่างเขียนผู้มีความชำนาญงานและมักจะเดินทางไปตามที่ได้รับการว่าจ้างเขียน และเป็นผู้ประสบความสำเร็จในการสอนบุตรีให้เป็นจิตรกร อังเกลีคามีพรสวรรค์ในการพูดภาษาต่าง ๆ ได้หลายภาษาตามมารดาเคลโอเฟอา ลุทซ์ และเป็นนักอ่านและเป็นนักดนตรีผู้มีความสามารถ แต่ความสามารถของอังเกลีคาอยู่ที่การเขียนภาพ และเริ่มมีชื่อเสียงตั้งแต่ยังมีอายุไม่มากเท่าใดนัก โดยมีนักบวชและผู้มีตระกูลเป็นแบบให้
ใน ค.ศ. 1754 โยเซ็ฟ โยฮัน พาอังเกลีคาไปมิลานและเดินทางในอิตาลีอยู่เป็นเวลานาน ใน ค.ศ. 1763 อังเกลีคาเดินทางไปยังกรุงโรม และกลับไปอีกครั้งใน ค.ศ. 1764 จากโรมก็ไปยังโบโลญญาและเวนิส และได้รับการต้อนรับเป็นอย่างดีทั้งในฐานะที่เป็นผู้ที่มีความสามารถและที่เป็นผู้มีเสน่ห์
เมื่อโยฮัน โยฮาคิม วิงเคิลมัน เขียนจดหมายถึงเพื่อนในเดือนสิงหาคม ค.ศ. 1764 ก็ได้กล่าวถึงความเป็นที่นิยมของอังเกลีคา ผู้ขณะนั้นเขียนภาพเหมือนครึ่งตัวของวิงเคิลมันเอง วิงเคิลมันกล่าวว่าอังเกลีคาพูดได้ทั้งภาษาอิตาลีและเยอรมัน และยังพูดภาษาฝรั่งเศสและอังกฤษได้ด้วย ซึ่งทำให้ได้รับงานเขียนภาพเหมือนของชาวอังกฤษที่มาเที่ยวกรุงโรม
ฮีโร (เพลงมารายห์ แครี)

"ฮีโร"  เป็นเพลงที่เขียนและโปรดิวซ์โดยมารายห์ แครีและวอลเตอร์ อฟานาเซียฟ เป็นเพลงจากอัลบั้มชุดที่ 4 "Music Box" (1993) เป็นเพลงที่บรรยายถึงในบางครั้งคนเราอาจรู้สึกท้อแท้ ในความจริงแล้วพวกเขาก็คือฮีโร ถ้าเรามองดูข้างในของตัวเองและจะเห็นความแข็งแรงของเราเอง ในเวลานั้นก็จะช่วยให้เราพบหนทาง เพลงนี้เป็นซิงเกิลที่ 2 ออกวางขายในปี 1993 และประสบความสำเร็จทั่วโลก ถือเป็น 1 ในเพลงประจำตัวของแครี และเธอมักแสดงเพลงนี้ในงานการกุศลและมักแสดงเพลงนี้ในคอนเสิร์ตเสมอ ถือเป็นหนึ่งในเพลงที่เธอเล่นบ่อยที่สุดในคอนเสิร์ตถัดจากเพลง "วิชันออฟเลิฟ" เพลง "ฮีโร" ได้รับการเสนอชื่อเข้าชิงรางวัลแกรมมี่ในสาขานักร้องเพลงป็อปหญิงยอดเยียม แต่แพ้ให้เพลง "ออลไอวอนนาดู" ของเชอรีล โครว์ "ฮีโร" ได้รับรางวัล ASCAP ในสาขาริทึมแอนด์โซลและสาขาเพลงป็อป และได้ 1 รางวัลจากบีเอ็มไอป็อปอวอร์ด ในสาขารางวัลนักแต่งเพลง
รายชื่อเพลง.
<templatestyles src="Col-begin/styles.css"/>
ชาร์ต.
<templatestyles src="Col-begin/styles.css"/>
มารี-กีย์มีน เบอนัว

มารี-กีย์มีน เบอนัว (ฟังเสียง) หรือ มารี-กีย์มีน เดอ ลาวีล-เลอรู (18 ธันวาคม ค.ศ. 1768 - 8 ตุลาคม ค.ศ. 1826) เป็นจิตรกรชาวฝรั่งเศสของสมัยฟื้นฟูคลาสสิกของคริสต์ศตวรรษที่ 18 และ 19 ผู้มีความเชี่ยวชาญทางการเขียนจิตรกรรมประวัติศาสตร์และภาพชีวิตประจำวัน
ประวัติ.
มารี-กีย์มีน เบอนัวเกิดในกรุงปารีสเป็นบุตรีของข้าราชการ การฝึกการเขียนภาพเริ่มขึ้นในปี ค.ศ. 1781 ภายใต้เอลีซาแบ็ต-หลุยส์ วีเฌ-เลอเบริง ต่อมาในปี ค.ศ. 1786 ก็ได้เข้าทำงานในห้องเขียนภาพของฌัก-หลุยส์ ดาวีด พร้อมกับน้องสาวมารี-เอลีซาแบ็ต ลาวีล-เลอรู
กวีชาร์ล-อาลแบร์ เดอมูตีเย ผู้มีโอกาสได้พบมารีในปี ค.ศ. 1784 มีความประทับใจในตัวของมารีจนนำไปสร้างเป็นตัวละครเอมีลีในงานชื่อ “"Lettres à Émilie sur la mythologie"” (ค.ศ. 1801)
ในปี ค.ศ. 1791 มารีแสดงผลงานของตนเองเป็นครั้งแรกใน “นิทรรศการศิลปะแห่งปารีส” (Salon de Paris) โดยแสดงงานที่ได้รับแรงบันดาลใจจากตำนานเทพ “Psyché faisant ses adieux à sa famille” ภาพอีกภาพหนึ่งที่เขียนในช่วงเวลาเดียวกันคือภาพ “L'Innocence entre la vertu et le vice” ที่ได้รับแรงบันดาลใจจากตำนานเทพเช่นกัน ทำให้เห็นถึงทัศนคติทางด้านสตรีนิยม (feminism) และความเท่าเทียมกันระหว่างเพศของมารี—ในภาพนี้มารีใช้ตัวแบบชายเป็น “มลทิน” (vice) แทนที่จะใช้สตรีตามธรรมเนียมที่ทำกันมา ในปี ค.ศ. 1793 มารีสมรสกับทนายความปิแยร์-แว็งซ็องต์ เบอนัว
งานของมารีมีอิทธิพลมาจากงานเขียนของฌัก-หลุยส์ ดาวีด และเริ่มเขียนจิตรกรรมประวัติศาสตร์เพิ่มขึ้นตั้งแต่ปี ค.ศ. 1795 ในปี ค.ศ. 1800 มารีก็แสดงภาพ “Portrait d'une négresse” (ภาพเหมือนสตรีผิวดำ) ที่นิทรรศการ หลังจากที่ได้มีการเลิกทาสหกปีก่อนหน้านั้น ภาพนี้กลายเป็นสัญลักษณ์ของการปลดปล่อยสิทธิของสตรีและคนผิวดำ ต่อมาพระเจ้าหลุยส์ที่ 18 ซื้อภาพสำหรับชาติในปี ค.ศ. 1818
ในปี ค.ศ. 1803 มารีได้รับงานจ้างชิ้นสำคัญให้เขียนภาพเหมือนเต็มพระองค์ของจักรพรรดินโปเลียน—"Premier Consul Français" เป็นภาพที่เขียนเพื่อที่จะส่งไปยังเมืองเกนต์ที่ฝรั่งเศสเพิ่งยึดได้ตามสนธิสัญญาลูว์เนวีลในปี ค.ศ. 1801 ในช่วงเดียวกันมารีก็ยังได้รับเหรียญทองจากนิทรรศการศิลปะแห่งปารีสในปี ค.ศ. 1804 และได้รับรายได้จากรัฐบาลฝรั่งเศส ในช่วงนี้มารีก็เปิดห้องเขียนภาพสำหรับฝึกจิตรกรสตรี
แต่การเป็นจิตรกรของมารีได้รับผลกระทบกระเทือนจากบรรยากาศทางการเมือง เมื่อสามีผู้สนับสนุนสถาบันพระมหากษัตริย์ได้รับการเสนอชื่อโดย Conseil d'État ระหว่างหลัง ค.ศ. 1814 ในการฟื้นฟูราชวงศ์บูร์บง แม้ว่ามารีจะอยู่ในช่วงที่เป็นที่นิยมที่สุดทางงานอาชีพและก็ต้องละทิ้งทั้งการเขียนภาพและการแสดงภาพ เพราะ "devoir de réserve" และจากความเข้มงวดของฝ่ายตรงข้าม
มารี เอ็ลเลินรีเดอร์

มารี เอ็ลเลินรีเดอร์ (20 มีนาคม ค.ศ. 1791 – 5 มิถุนายน ค.ศ. 1863) เป็นจิตรกรชาวเยอรมันในคริสต์ศตวรรษที่ 19
มารี เอ็ลเลินรีเดอร์เกิดที่เมืองค็อนชตันทซ์ในประเทศเยอรมนี เป็นลูกสาวของค็อนราทและอันนา มารีอา แฮร์มัน
มารีร่ำเรียนการเขียนภาพจากจุลจิตรกรโยเซ็ฟ ไอนส์เลอ ลักษณะการเขียนภาพเหมือนของมารีคล้ายคลึงกับงานเขียนของอังเกลีคา เคาฟ์มัน มารีเป็นสตรีคนแรกที่สถาบันวิจิตรศิลป์มิวนิกรับเข้าสถาบัน
ระหว่างปี ค.ศ. 1822 จนถึง ค.ศ. 1824 มารีใช้เวลาในกรุงโรมโดยไปเป็นลูกศิษย์ของโยฮัน ฟรีดริช โอเวอร์เบ็ค หลังจากนั้นมารีก็เริ่มเขียนภาพที่เป็นหัวข้อทางศาสนา เช่น ภาพ "Christ Blessing Little Children" และ "Mary and the Infant Jesus" 
สมเด็จพระราชินีนาถวิกตอเรียทรงซื้อภาพเขียนสองภาพของมารี ได้แก่ ("พระเยซูเมื่ออายุ 12 ปีในวัด") และภาพ เมื่อทรงได้รับการแนะนำผลงานโดยพระราชสวามีเจ้าชายอัลเบิร์ต ในปัจจุบันภาพสองภาพนี้เป็นส่วนหนึ่งของงานสะสมศิลปะหลวงของราชวงศ์อังกฤษที่พระราชวังออสบอร์น
โซโฟนิสบา อังกิสโซลา

โซโฟนิสบา อังกิสโซลา  (ราว ค.ศ. 1532 - 16 พฤศจิกายน ค.ศ. 1625) เป็นจิตรกรชาวอิตาลีของสมัยฟื้นฟูศิลปวิทยาของคริสต์ศตวรรษที่ 16 และ 17 
ตระกูลอังกิสโซลา.
โซโฟนิสบา อังกิสโซลาผู้เกิดที่เมืองเครโมนาในประเทศอิตาลีราว ค.ศ. 1532 เป็นบุตรีคนโตในบรรดาพี่น้องเจ็ดคนที่หกคนเป็นสตรี บิดาของโซโฟนิสบาชื่ออมิลคาเร เป็นสมาชิกของตระกูลขุนนางชั้นรอง ส่วนมารดาบิยังคา พอนโซเนมาจากตระกูลที่มีฐานะดีที่มีเชื้อสายขุนนาง
ตระกูลอังกิสโซลาสี่ชั่วคนมีความสัมพันธ์อย่างแน่นแฟ้นกับประวัติศาสตร์คาร์เธจ และจะตั้งชื่อบุตรหลานตามชื่อฮันนิบาลผู้เป็นขุนพลคาร์เธจผู้มีชื่อเสียง ส่วนชื่อโซโฟนิสบาเป็นชื่อของสตรีคาร์เธจสูงศักดิ์ผู้มีชีวิตอยู่ระหว่างสงครามพิวนิคครั้งที่สอง
อมิลคาเรสนับสนุนให้ความสามารถด้านต่างๆ ของลูกสาวทุกคน พี่น้องสาวสี่คน (เอเลนา, ลูเชีย, ยูโรปา และ อันนา มาเรีย) ต่างก็เป็นจิตรกร แต่โซโฟนิสบาเป็นผู้ที่มีความสามารถเด่นและมีชื่อเสียงกว่าพี่น้องผู้อื่น เอเลนาต่อมาบวชเป็นชีซึ่งทำให้ต้องเลิกเป็นจิตรกร ทั้งยูโรปา และ อันนา มาเรียเลิกเขียนหลังจากสมรส ขณะที่ลูเชีย อังกิสโซลาผู้มีฝีมือดีเสียชีวิตเมื่ออายุได้เพียงราวสามสิบปี น้องสาวมิเนอร์วาเป็นนักเขียนและผู้คงแก่เรียนด้านภาษาละติน น้องชายอัสดรูบาเลศึกษาทางการดนตรีและภาษาละติน
อมิลคาเรสนับสนุนให้บุตรธิดาได้รับการศึกษาที่สมบูรณ์แบบที่รวมทั้งด้านวิจิตรศิลป์ เมื่อโซโฟนิสบาอายุได้สิบสี่ปีบิดาก็ส่งตัวพร้อมกับน้องสาวไปศึกษากับแบร์นาร์ดิโน แคมปิผู้เป็นจิตรกรภาพเหมือนและภาพศาสนาผู้มีฝีมือดีพอสมควรของตระกูลการเขียนแบบลอมบาร์ดผู้มาจากเครโมนาเช่นกัน เมื่อแคมปิย้ายไปยังเมืองอื่น โซโฟนิสบาก็ย้ายไปศึกษากับแบร์นาร์ดิโน กัตตี การฝึกงานการเขียนของโซโฟนิสบากับจิตรกรเป็นการสร้างพื้นฐานสำหรับการยอมรับสตรีเป็นนักเรียนศิลปะต่อมา
โซโฟนิสบาอาจจะศึกษาการเขียนภาพภายใต้กัตตีราวสามปีระหว่าง ค.ศ. 1551 จนถึง ค.ศ. 1553 งานชิ้นสำคัญที่สุดของงานเขียนช่วงแรกคืองานชื่อ “Bernardino Campi Painting Sofonisba Anguissola”  ซึ่งเป็นภาพเหมือนซ้อนที่เขียนภาพครูที่กำลังเขียนภาพของโซโฟนิสบาเอง
ในปี ค.ศ. 1554 เมื่ออายุได้ 22 ปีโซโฟนิสบาก็เดินทางไปยังกรุงโรมที่ไปใช้เวลาในการร่างภาพฉากและผู้คนต่างๆ ขณะที่อยู่ที่โรมโซโฟนิสบาก็ได้มีโอกาสพบไมเคิล แอนเจโลด้วยความช่วยเหลือของจิตรกรอีกผู้หนึ่งผู้รู้จักผลงานของโซโฟนิสบา
เมื่อไมเคิล แอนเจโลขอให้เขียนภาพเด็กร้องไห้ โซโฟนิสบาก็เขียนภาพ “เด็กถูกปูกัด” ส่งไปให้ ซึ่งทำให้ไมเคิล แอนเจโลเห็นความสามารถว่าเป็นผู้มีพรสวรรค์ ต่อมาไมเคิล แอนเจโลก็มอบภาพร่างจากสมุดส่วนตัวให้โซโฟนิสบาวาดโดยใช้ลักษณะการวาดของตนเอง โดยให้คำติชมเมื่อเขียนเสร็จ โซโฟนิสบาจึงได้รับการศึกษาอย่างไม่เป็นทางการจากไมเคิล แอนเจโลอยู่สองปี
นักประวัติศาสตร์ศิลปะจอร์โจ วาซารีกล่าวสรรเสริญว่าโซโฟนิสบาเป็นจิตรกรผู้มีความสามารถมากผู้หนึ่ง
มิเชล ซัลกาโด

มิเกล อังเฆล "มิเชล" ซัลกาโด เฟร์นันเดซ  เป็นอดีตนักเตะทีมชาติสเปน เกิดวันที่ 22 ธันวาคม 1975 เริ่มต้นค้าแข้งกับเซลตาบิโก ก่อนจะย้ายสู่เรอัลมาดริด โดยอยู่กับเรอัลมาดริดตั้งแต่ 1999-2009 ลงเล่น 253 ยิงไป 4 ประตู ก่อนจะย้ายไปร่วมทีมแบล็กเบิร์นโรเวอร์ส และยิงประตูแรกกับต้นสังกัดในเกมส์คาร์ลิงคัพ ที่พบ ปีเตอร์บะระยูไนเต็ด ส่วนในนามทีมชาติสเปน ซัลกาโดลงเล่นไป 53 นัดไม่สามารถทำประตูได้ ประเดิมสนามในนามทีมชาติครั้งแรกในเกมที่พบทีมชาติไซปรัส ซึ่งสเปนแพ้ไป 2-3 ในฟุตบอลยูโร 2000 รอบคัดเลือก
รางวัลเมขลา

รางวัลเมขลา เป็นรางวัลผลงานดีเด่นทางโทรทัศน์ ซึ่งจัดขึ้นโดยสมาคมผู้สื่อข่าวบันเทิงแห่งประเทศไทย ในช่วงปี พ.ศ. 2523 จนถึง พ.ศ. 2547 
และได้มีการจัดงานขึ้นอีกครั้งหลังจากหายไป 6 ปี โดยจัดขึ้นในปี 2555 เป็นต้นมา ซึ่งถือเป็นการจัดครั้งที่ 24 และพิจารณาผลงานละครประจำปี พ.ศ. 2554
ประวัติ.
สมาคมผู้สื่อข่าวบันเทิงแห่งประเทศไทย ได้จัดงานรางวัลเมขลา เพื่อส่งเสริมและเป็นกำลังใจแก่ผู้เกี่ยวข้องในสายงานโทรทัศน์ โดยเริ่มครั้งแรกเมื่อปี พ.ศ. 2523 มี นายนคร วีระประวัติ เป็นนายกสมาคมฯ ส่วนผู้ตั้งชื่อรางวัล "เมขลา" คือ ศ.คุณหญิงจินตนา ยศสุนทร หนึ่งในคณะกรรมการตัดสิน จนถึงครั้งที่ 4 พ.ศ. 2528 กลุ่มคนดังกล่าวได้แยกตัวออกไปตั้งชมรมส่งเสริมโทรทัศน์ เพื่อจัดรางวัลโทรทัศน์ทองคำ สมาคมผู้สื่อข่าวบันเทิงแห่งประเทศไทยจึงได้มีการเปลี่ยนตัวนายกสมาคมเป็น นายชาญ มีศรี ทำให้การจัดรางวัลเมขลายังคงดำเนินเรื่อยมาจนถึงครั้งที่ 23 พ.ศ. 2547 
ในปี พ.ศ. 2554 สมาคมผู้สื่อข่าวบันเทิงแห่งประเทศไทย โดยนายชาตรี ศรียาภัย นายกสมาคม ได้รื้อฟื้นการจัดงานรางวัลเมขลาขึ้นมาอีกครั้ง โดยเริ่มจัดเป็นครั้งที่ 24 โดยมีการแบ่งรางวัลออกเป็น 3 ประเภท คือ "รางวัลเมขลา, รางวัลมณีเมขลา" หรือ รางวัลยอดนิยมแห่งปี และ "รางวัลดาวเมขลา" ที่มอบให้กับเหล่าคนบันเทิง โดยสื่อมวลชนเป็นผู้ตัดสิน นอกจากนี้ยังมอบ "รางวัลเมขลามหานิยมแห่งปี" ที่เปิดโอกาสให้ประชาชนทั่วไปสามารถโหวตให้กับดารานำชาย-หญิง, ผู้กำกับ, พิธีกร และผู้ดำเนินรายการที่ชื่นชอบ เป็นการจัดรางวัลเกียรติยศเป็นรายการแรกของไทย
รางวัลเมขลา ประกอบด้วยรางวัลประเภทต่างๆ ที่เกี่ยวข้องกับวงการโทรทัศน์ ทั้งนี้มิได้เป็นการประกวดรายการโทรทัศน์ แต่เป็นการพิจารณาผลงานทุกรายการในแต่ละปี โดยทำการคัดเลือกเพื่อมอบประกาศเกียรติคุณแก่เจ้าของผลงานทางโทรทัศน์ที่มีคุณภาพ ผ่านการตัดสินรางวัลของคณะกรรมการผู้ทรงคุณวุฒิ นักวิชาการ นักข่าว นักสื่อสารมวลชน โดยยึดแนวการตัดสินมอบรางวัลจากการจัดงาน Emmy Awards ของสหรัฐอเมริกาเป็นส่วนสำคัญ มีพิธีมอบรางวัลเป็นประจำทุกปีในช่วงเดือนมกราคม
เกร็ดน่ารู้
ผลรางวัล.
ในที่นี้ จะเป็นผลการตัดสินรางวัลเมขลาทุกครั้งที่จัด
ยิชรี บอม

ยิชรี บอม (20 กันยายน ค.ศ. 1900 - ค.ศ. 1944) เป็นนักสัตววิทยาชาวเช็ก
ประวัติ.
ยิชรี บอม เกิดที่เมืองปราก เมื่อวันที่ 20 กันยายน พ.ศ. 2443 ซึ่งเป็นช่วงเริ่มต้นศตวรรษที่ 20 เขาสนใจธรรมชาติมาตั้งแต่เด็ก ขณะที่ศึกษาเล่าเรียนอยู่ ได้ออกเดินทางไปยังที่ต่าง ๆ หลายแห่ง
สำเร็จการศึกษาระดับปริญญาเอกจาก ในปี พ.ศ. 2471 และได้ออกเดินทางไปยังที่ต่าง ๆ ทั่วโลก
ในปี พ.ศ. 2472 ได้เดินทางมายังชวา อินโดนีเซีย เพื่อร่วมประชุมวิชาการทางด้านปักษีวิทยา  และได้เดินทางมายังประเทศไทยอีกด้วย โดยได้ถ่ายภาพบริเวณจังหวัดสงขลาไว้กว่า 70 ภาพ ภาพถ่ายเหล่านี้มีคุณค่าในการศึกษาประวัติศาสตร์เมืองสงขลาในยุคก่อนสงครามโลกเป็นอย่างยิ่ง
ทรงวิทย์ จิรโศภิน

ศิรทรงวิทย์ จิรธนาโศภิน หรือชื่อเดิม ทรงวิทย์ จิรโศภิน เป็นอดีตนักแสดงและอดีตพิธีกรรายการโทรทัศน์
ประวัติ.
ทรงวิทย์เข้าสู่วงการแสดงจากภาพยนตร์รัก-ตลกเรื่อง "รักทะเล้น" ในปี พ.ศ. 2521 ตามด้วย "ปริญญาครึ่งใบ" และ "หมอซ้ง" ทั้งสามเรื่องล้วนแสดงนำคู่กับอำภา ภูษิต กำกับโดย ศุภักษร โดยเฉพาะเรื่องหลังสุดที่รับบทเป็นนายแพทย์ชื่อว่า "ซ้ง" ประสบความสำเร็จจนทำให้ตัวเองเป็นที่รู้จักในชื่อ "หมอซ้ง" จากนั้นได้ทำงานกับเจเอสแอล และได้รับการชักชวนจากบุษบา ดาวเรือง เริ่มงานเป็นพิธีกรรายการ "ตามไปดู" ของแกรมมี่ เอนเตอร์เทนเม้นท์ เป็นรายการแนะนำสถานที่แปลก ๆ ทั่วไทย ออกอากาศช่วงเวลาบ่ายวันเสาร์-อาทิตย์ รายการประสบความสำเร็จมีเรตติ้งสูงสุดในเวลานั้น 
เขาเคยเป็นผู้บริหารบริษัท แกรมมี่ โซเชี่ยลวิชั่น ในเครือจีเอ็มเอ็ม แกรมมี่ ก่อนจะลาออกเมื่อ พ.ศ. 2541 โดยย้ายไปทำงานที่ บริษัท บีอีซี-เทโร เอ็นเตอร์เทนเม้นท์ จำกัด (มหาชน) ทำหน้าที่เป็นผู้บริหาร นอกจากนี้ทรงวิทย์ยังเคยเป็นผู้บริหารบริษัท มีเดีย ออฟ มีเดียส์ ผู้ผลิตรายการโทรทัศน์ ปัจจุบันเป็น กรรมการบริษัท เวิร์คอิท จำกัด และกรรมการผู้จัดการ บริษัท เอ็ดดูเทนเม้นท์ จำกัด
ในปี พ.ศ. 2540 ทรงวิทย์มีผลงานการแสดงโดยรับเชิญในเรื่อง "จักรยานสีแดง" นำแสดงโดยปฏิภาณ ปฐวีกานต์ และทาทา ยัง กำกับโดยยุทธนา มุกดาสนิท
ในปี พ.ศ. 2562 ทรงวิทย์มีผลงานการเป็นพิธีกรนำเสนอร้านค้าที่น่าสนใจตามแนวเส้นทางรถไฟฟ้าบีทีเอส
ในรายการสวัสดีบีทีเอส
พอลลา โคล

พอลลา โคล  เกิดเมื่อวันที่ 5 เมษายน ค.ศ. 1968 เป็นนักร้อง-นักแต่งเพลงชาวอเมริกัน มีซิงเกิล "Where Have All the Cowboys Gone" ติดท็อป 10 บนบิลบอร์ดฮอต 100 ในปี 1997 และในปีถัดมาเธอได้รับรางวัลแกรมมี สาขาศิลปินหน้าใหม่ยอดเยี่ยม
รัฐโบลิบาร์

โบลิบาร์  เป็น 1 ใน 23 รัฐของประเทศเวเนซุเอลา มีเมืองหลวงของรัฐคือ ซิวดัดโบลิบาร์ รัฐโบลิบาร์มีพื้นที่ครอบคลุม 238,000 ตร.กม. และข้อมูลในปี พ.ศ. 2550 มีประชากรอยู่ที่ 1,534,800 คน
โฟกัสภาคใต้

ภาคใต้โฟกัส เป็นหนังสือพิมพ์ท้องถิ่นรายสัปดาห์ เสนอข่าวทั่วไปในภาคใต้ ของ บริษัท เอสพี คอร์ป (2020) จำกัด ก่อตั้งเมื่อวันที่ 10 พฤศจิกายน พ.ศ. 2540 มี ภูวสิษฏ์ สุขใส บรรณาธิการผู้พิมพ์ผู้โฆษณา เป็นบรรณาธิการบริหาร ออกวางตลาดทุกวันจันทร์ผ่านเอเย่นต์ ระบบสมาชิกรายปีๆ ละ 1,200 บาท (ในเขตเทศบาลนครหาดใหญ่ มอเตอร์ไซค์ส่งถึงบ้าน/ออฟฟิศ นอกเขตและทั่วประเทศส่งไปรษณีย์) ระบบตลาดกลุ่ม/องค์กร เช่น มหาวิทยาลัย วิทยาลัยชุมชน จังหวัด องค์กรปกครองส่วนท้องถิ่น ฯลฯ ระบบสมาชิกอุปถัมภ์เพื่อการศึกษาและชุมชน โดยภาคเอกชนซื้อรายปี 
ภาคใต้โฟกัส เป็นสมาชิกสมาคมนักข่าวนักหนังสือพิมพ์แห่งประเทศไทย และ สภาการหนังสือพิมพ์แห่งชาติ 
รางวัล.
รางวัลข่าวยอดเยี่ยม หนังสือพิมพ์ท้องถิ่น
รางวัลข่าวชมเชยของหนังสือพิมพ์ท้องถิ่นประจำปี 2541 จากผลงานข่าว "2ปี ท่อก๊าซไทย-มาเลย์ ชุมชนแตกเป็นเสี่ยง"
รางวัลข่าวชมเชย ของหนังสือพิมพ์ท้องถิ่น ประจำปี 2542 จากผลงานข่าว "เกมชิงนายกอบจ.สงขลา-1ปี ของการกระจายอำนาจที่ล้มเหลว"
รางวัลข่าวชมเชยของหนังสือพิมพ์ท้องถิ่น ประจำปี 2544 จากผลงานข่าว "ถนนชีวิตน้องเป้ย ขนานการปฏิรูปการศึกษา"
เนื้อหา.
มีจำนวนหน้าทั้งสิ้น 40 หน้า โดยมีรายละเอียดดังนี้ (สำรวจในเดือนกันยายน พ.ศ. 2562)
แหล่งข้อมูลอื่น.
https://www.songkhlafocus.com/ Facebook,YouTube, IG,Tiktok : songkhlafocus
ทรีที

ทรีที  เป็นกลุ่มศิลปินอเมริกันแนวอาร์แอนด์บี สมาชิกประกอบด้วยลูกชาย 3 คนของติโต แจ็กสัน (จากเดอะแจ็กสันไฟฟ์) และเดโลเรส "ดีดี" แจ็กสัน คือ พี่ชายคนโต โตเรียโน อดารีล แจ็กสัน (หรือในชื่อ ทาจ), ทารีล อเดรน แจ็กสัน และติโต โจ แจ็กสัน (หรือ ทีเจ)
แบร์รี แมนิโลว์

แบร์รี แมนิโลว์  เกิดเมื่อวันที่ 17 มิถุนายน ค.ศ. 1943 เป็นนักร้อง-นักแต่งเพลง นักดนตรี ผู้เรียบเรียง โปรดิวเซอร์ คอนดักเตอร์ ดาราและนักแสดง เป็นที่รู้จักจากผลงานเพลงอย่างเช่น "I Write the Songs", "Mandy", "Weekend in New England", "Could It Be Magic" และ "Copacabana" ในปี 1978 ผลงานอัลบั้ม 5 ชุดของเขามียอดขายดีบนชาร์ตอย่างต่อเนื่อง เป็นรองเพียง แฟรงก์ ซินาตรา, ไมเคิล แจ็กสันและจอห์นนี แมทิส 
เขายังทำงานเป็นโปรดิวเซอร์และผู้เรียบเรียงให้กับศิลปินอื่น อย่าง เบตต์ มิดเลอร์, ดิออน วอร์วิก และโรสแมรี คลูนีย์ เขายังเขียนเพลงให้กับภาพยนตร์เพลงและโฆษณาอีกหลายเพลง ตั้งแต่ปี 2005 เขาแสดงในลาสเวกัสฮิลตัน ที่มีการแสดงกว่า 100 โชว์
วันโกน

วันโกน คือ วันขึ้น 7 ค่ำกับ 14 ค่ำ และวันแรม 7 ค่ำกับ 14 ค่ำ ของทุกเดือน (หรือ วันแรม 13 ค่ำ หากตรงกับเดือนขาด) ซึ่งเป็นวันก่อนวันพระ 1 วัน วันพระ คือ วันขึ้น 8 ค่ำกับ 15 ค่ำ และวันแรม 8 ค่ำกับ 15 ค่ำ ของทุกเดือน (หรือวันแรม 14 ค่ำ หากตรงกับเดือนขาด)
ประวัติ.
ในสมัยพุทธกาล พระเจ้าพิมพิสาร กษัตริย์ผู้ครองแคว้นมคธ ได้เข้าเฝ้าพระพุทธเจ้าซึ่งประทับอยู่ที่ เขาคิชกูฏ ใกล้เมืองราชคฤห์ซึ่งเป็นเมืองหลวงของแคว้น พระเจ้าพิมพิสารได้กราบทูลว่า นักบวชในศาสนาอื่นมีวันประชุมสนทนาเกี่ยวกับหลักธรรมคำสอนในศาสนาของเขา แต่พระพุทธศาสนานั้นยังไม่มี พระพุทธเจ้าจึงทรงอนุญาตให้พระสงฆ์ประชุมสนทนาธรรมและแสดงพระธรรมเทศนาแก่ประชาชนตามคำขออนุญาตของพระเจ้าพิมพิสาร และเมื่อพระพุทธศาสานาได้เผยแผ่เข้ามาในประเทศไทย พุทธศาสนิกชนจึงถือเอาวันดังกล่าวมาเป็นวันธรรมสวนะ เพื่อถือศีล ปฏิบัติธรรม ประกอบบุญกุศล และกระทำกิจของสงฆ์มาตั้งแต่สมัยสุโขทัย อีกด้วย
ไอม์ยัวส์

"ไอม์ยัวส์"  เป็นซิงเกิลแรกจากสตูดิโออัลบั้มชุดที่ 3 ของเจสัน มราซชุด "We Sing. We Dance. We Steal Things." เดิมจะออกในอีพีจำกัดจำนวนที่ชื่อ "Extra Credit" เป็นเดโม่ในปี ค.ศ. 2005 เพื่อประชาสัมพันธ์สตูดิโออัลบั้มชุดที่ 2 ที่ชื่อ "Mr. A–Z" เพลงนี้ได้เล่นตามงานต่าง ๆ ในปี ค.ศ. 2006 และเป็นที่ชื่นชอบของคนฟังก่อนจะออก "ไอม์ยัวส์" ยังได้รับการเสนอชื่อเข้าชิงรางวัลแกรมมี สาขาเพลงแห่งปี และสาขานักร้องเพลงป็อปยอดเยี่ยม เพลงนี้ยังได้ใช้ในการประชาสัมพันธ์ซีรีส์ทางช่องเซเวนเนตเวิร์ก ที่ชื่อ "Packed to the Rafters" ในฤดูกาลแรก
"ไอม์ยัวส์" ประสบความสำเร็จในสหรัฐอเมริกา บนชาร์ตบิลบอร์ดฮอต 100 ถือสถิติเพลงที่ติดชาร์ตฮอต 100 ยาวนานที่สุดเป็นเวลา 76 สัปดาห์ ทำลายสถิติก่อนหน้านี้ของลีแอนน์ ไรมส์ ในเพลง "How Do I Live" ในปี ค.ศ. 1998 และยังเป็นเพลงที่มียอดขายทางดิจิทัลดีที่สุดตลอดกาลเป็นอันดับ 3 ในสหรัฐอเมริกา ด้วยยอดดาวน์โหลดมากกว่า 4.4 ล้านครั้ง
ฟิสิกส์เชิงคณิตศาสตร์

ฟิสิกส์เชิงคณิตศาสตร์ หรือ คณิตศาสตร์เชิงฟิสิกส์ เป็นสาขาวิชาฟิสิกส์ที่ใช้หลักการทางคณิตศาสตร์ในการแก้ปัญหา (คณิตศาสตร์ประยุกต์) โดยอาจแบ่งได้เป็น 2 ยุค คือยุคแรกหรือยุคคลาสสิก ฟิสิกส์เชิงคณิตศาสตร์ได้รับการคิดค้นเพื่อใช้แก้ปัญหาทางกลศาสตร์, ทฤษฎีไฟฟ้าแม่เหล็ก และอุณหพลศาสตร์เป็นต้น และฟิสิกส์เชิงคณิตศาสตร์ยุคหลังหรือยุคใหม่ได้รับการคิดค้นเพื่อแก้การปัญหาในส่วนกลศาสตร์ควอนตัม ทฤษฎีสัมพัทธภาพ รวมทั้งทฤษฎีสตริงและทฤษฎีแห่งสรรพสิ่ง นักคณิตศาสตร์ฟิสิกส์ที่มีชื่อเสียง ได้แก่ แบลซ ปัสกาล, ไอแซก นิวตัน, เลอ็อนฮาร์ท อ็อยเลอร์, โฌแซ็ฟ-หลุยส์ ลากร็องฌ์, ฌ็อง เลอ รง ดาล็องแบร์, อัลเบิร์ต ไอน์สไตน์, เจมส์ คลาร์ก แมกซ์เวลล์, ลอร์ด เคลวิน, โจซิอาห์ วิลลาร์ด กิบส์, ดาวิท ฮิลเบิร์ท, อ็องรี ปวงกาเร, สตีเฟน ฮอว์กิง เป็นต้น
ดราวิโดซอรัส

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
ดราวิโดซอรัส  เป็นไดโนเสาร์สเตโกซอร์ชนิดเดียวที่อาศัยอยู่ในอินเดีย และยังเป็นสเตโกซอร์ชนิดเดียวที่อยู่ในยุคครีเทเซียสเมื่อ 75 ล้านปีก่อน ชื่อของมันมีความว่า"กิ้งก่าแห่งดราวิดานาดู"ตามชื่อสถานที่ค้นพบของมัน ดราวิโดซอรัสมีขนาดเพียง 6 เมตร มันกินพืชและรักสงบ.